title: Formula 2 Itävallan Grand Prix 2017

text: Paalupaikalle ajoi viidennen kerran peräkkäin Charles Leclerc. Toiseksi ajoi Sérgio Sette Câmara, mutta hänet hylättiin liian vähäisen polttoaineen takia. Näin ollen toiseksi nousi Antonio Fuoco ja kolmanneksi Alexander Albon.


title: Formula 2 Itävallan Grand Prix 2017

text: Nyck de Vries sammutti autonsa lämmittelykierroksella lähtöruutuun, ja joutui starttaamaan kilpailuun varikolta. De Vriesin lähtöruutu olisi ollut kuudes. Leclerc ampaisi paalupaikalta kärkeen, Fuoco toisena, Albon kolmantena ja Nobuharu Matsushita neljäntenä. Kierroksella 6 Norman Naton auto hyytyi radan varteen. Luca Ghiotto sammutti autonsa varikkosuoralle, pystyen kuitenkin palaamaan takaisin kilpailuun.


title: Formula 2 Itävallan Grand Prix 2017

text: Leclerc piti kärkipaikkansa kilpailun loppuun asti, mutta kahdeksannesta ruudusta kilpailuun lähtenyt Nicholas Latifi nousi toiseksi. Fuoco oli maalissa kolmas. Oliver Rowland nousi neljänneksi. Alexander Albon oli viides ja Nobuharu Matsushita kuudes.


title: Formula 2 Itävallan Grand Prix 2017

text: Artjom Markelov lähti kilpailuun paalupaikalta. Toisesta ruudusta lähtenyt Ralph Boschung sammutti autonsa ruutuun, ja viimeisestä ruudusta lähtenyt Raffaele Marciello törmäsi häneen. Ensimmäisessä mutkassa Fuoco ja Matsushita osuivat ja Matsushita tippui viimeiseksi. Toisessa mutkassa Sean Gelael pyörähti, mutta pystyi jatkamaan matkaansa. Marciello joutui keskeyttämään ja turva-auto tuli radalle. Boschung onnistui jatkamaan matkaansa, mutta joutui myös myöhemmässä vaiheessa keskeyttämään kilpailunsa. Nabil Jeffri sammutti autonsa myös lähtöruudukkoon, mutta pääsi kuitenkin mukaan kilpailuun.


title: Formula 2 Itävallan Grand Prix 2017

text: Neljän kierroksen jälkeen turva-auto kaartoi varikolle ja kilpailu jatkui Markelovin johtaessa, Albon toisena ja Rowland kolmantena. Fuoco yritti Rowlandista ohitusta mutkaan 3, mutta ei onnistunut. Siinä samassa Charles Leclerc osui Fuocon takapyörään pyörätäen radan sivuun ja keskeyttäen kilpailunsa. Virtuaalinen turva-auto tuli radalle. Sen jälkeen Nyck de Vries yritti ohittaa mutkassa 3, sekä Luca Ghioton, että Gustav Maljan - he menivät kolmerinnan mutkaan, jolloin Malja ja Ghiotto kolaroivat, ja Malja joutui käymään varikolla. Ghiotto pystyi pitämään de Vriesin takanaan.


title: Formula 2 Itävallan Grand Prix 2017

text: Viimeisillä kierroksilla de Vries kolaroi Robert Vișoiun kanssa samassa mutkassa, ja molemmat joutuivat keskeyttämään. Artjom Markelov voitti, Alexander Albon oli toinen ja Oliver Rowland kolmas.


title: Swift 017.n

text: Swift 017.n on Swift Engineeringin valmistama kilpa-auto, jolla kilpailtiin Formula Nippon -sarjassa vuosina 2009–2013. Autolla tehtiin debyytti Japanin Fuji Speedwayn moottoriradalla 2009.


title: Laherma

text: Laherma on suomalainen sukunimi, joka on muun muassa seuraavilla henkilöillä:


title: Tatsjana Haladovitš

text: Tatsjana Haladovitš (; s. 21. kesäkuuta 1991) on valkovenäläinen keihäänheittäjä. Hänen henkilökohtainen ennätyksensä on Oslossa 7. kesäkuuta 2018 heitetty 67,47 metriä. Haladovitš voitti naisten keihäänheiton Euroopan-mestaruuden 2016.


title: Tatsjana Haladovitš

text: Yleisurheilun Euroopan-mestaruuskilpailuissa 2014 Haladovitš sijoittui 61,66 metrin pituisella heitollaan viidenneksi. Gwangjussa pidettyjen vuoden 2015 kesäuniversiadien naisten keihäänheiton hän voitti tuloksella 60,45 metriä. Pekingin maailmanmestaruuskilpailuissa 2015 Haladovitš heitti karsinnassa parhaalla yrityksellään 60,07 metriä eikä selviytynyt loppukilpailuun. Amsterdamin Euroopan-mestaruuskilpailuissa 2016 hän voitti kultamitalin Valko-Venäjän ennätystuloksella 66,34 metriä. Rion kesäolympialaisissa samana vuonna hän sijoittui viidenneksi 64,60 metriä kantaneella heitollaan. Lontoon MM-kilpailuissa 2017 hän oli kuudes tuloksella 64,05 metriä.


title: DTM-kausi 2001

text: DTM-kausi 2001 oli DTM-sarjan toinen kausi. Kausi alkoi 22. huhtikuuta Saksan Hockenheimin radalta ja päättyi samalle radalle 7. lokakuuta.


title: DTM-kausi 2001

text: Sarjan mestaruuden voitti saksalainen Bernd Schneider.


title: The Young Pope – piru vai pyhimys

text: The Young Pope – piru vai pyhimys (engl. "The Young Pope") on englanninkielinen italialainen draamasarja, jonka on luonut ja ohjannut Paolo Sorrentino sarjan alkuperäiskanaville Sky Atlanticille, HBO:lle ja Canal+:lle. Sarja alkoi 21. lokakuuta 2016. Suomessa "The Young Popea" on esittänyt 7. heinäkuuta lähtien Yle TV1. Sarja on saatavilla myös C More -suoratoistopalvelussa, jossa se julkaistiin jo keväällä 2017. Sarjan pääosia esittävät Jude Law, Diane Keaton ja Silvio Orlando.


title: The Young Pope – piru vai pyhimys

text: Sarjan päähenkilö on 47-vuotias Ketjupolttava ja kevytkolaa hörppivä amerikkalaispaavi Pius XIII (Jude Law), joka on siviilinimeltään Lenny Belardo. Hän ei ole harras eikä nöyrä vaan sisäisten ristiriitojen repimä. Katolilaiset ovat uudesta paavista innoissaan, mutta katolisen kirkon kardinaalikunta on hämmentynyt. Varsin pian käy ilmi, että paavi Pius XIII on ailahtelevainen, vastakohtien mies ja erittäin suorasukainen. Entisestä elämästään paavi tuo Vatikaaniin kasvattiäitinsä, sisar Maryn (Diane Keaton), josta tehdään hänen avustajansa.


title: The Young Pope – piru vai pyhimys

text: ""Kiehtova The Young Pope – piru vai pyhimys yhdistelee dramaattista juonittelua, tilannekomediaa, tunnelmointia ja hieman surrealismia. Amerikkalainen Lenny (erinomainen Jude Law) valitaan kompromissiratkaisuna paaviksi. Hän alkaa vetää omapäistä linjaansa, joka ei miellytä kaikkia Vatikaanissa. Paavi on haastava mutta hieno aihe. Paavia ei juuri nähdä kuin edustamassa. Juuri siksi The Young Popen kohtaukset tekevät vaikutuksen. Kun paavi nähdään suihkussa, pyytämässä kolajuomaa, pyjamassa tai aterioimassa, se näyttää erityiseltä. Jopa paavi jakamassa käskyjä virkamiehille tuntuu oudolta. Oikeat paavit näyttävät julkisuudessa niin lempeiltä ja viisailta. Tämä paavi vaikuttaa ajoittain House of Cardsin Frank Underwoodilta. Hän jopa kiroilee.


title: The Young Pope – piru vai pyhimys

text: "The Young Popen omalaatuista voimaa lisää sekin, ettei paavia ole tällä tavoin juuri kuvattu tv-sarjoissa ja elokuvissa. Jos sarjaa tulee vielä toinen kausi, kuten suunniteltu on, saa nähdä, miten hyvin efekti kestää."" Kirjoittaa Helsingin Sanomien toimittaja Kyösti Niemelä.


title: DTM-kausi 2000

text: DTM-kausi 2000 oli DTM-sarjan ensimmäinen kausi. Kausi alkoi 28. toukokuuta Saksan Hockenheimin radalta ja päättyi samalle radalle 29. lokakuuta.


title: DTM-kausi 2000


title: Tankisoulo

text: Tankisoulo ("Catapodium rigidum") on heinäkasvien (Poaceae) heimoon ja soulojen ("Catapodium") sukuun kuuluva kasvilaji. Se on aikojen kuluessa luokiteltu myös muun muassa natojen ("Festuca"), nurmikoiden ("Poa") sekä sorsimoiden ("Glyceria") sukuihin kuuluvaksi. Tankisoulo jaetaan kahteen alalajiin: isotankisoulo ("Catapodium rigidum" subsp. "hemipoa") ja pikkutankisoulo ("Catapodium rigidum" subsp. "rigidum").


title: Tankisoulo

text: Tankisoulo on yksivuotinen ja kasvaa noin 5–30 cm korkeaksi, ja sen varret ovat kohenevia tai polveilevasti kohenevia. Tankisoulon kukinto on röyhy, jossa on ikään kuin kerrannaistähkiä terttumaisessa muodostelmassa. Tankisoulo kukkii touko–heinäkuussa.


title: Tankisoulo

text: Tankisoulo kasvaa kuivilla paikoilla Keski- ja Etelä-Euroopassa, Aasian länsiosissa sekä Afrikan pohjoisosissa.


title: Luxeuil-les-Bains

text: Luxeuil-les-Bains on kunta itäisessä Ranskassa Haute-Saônen departementissa Bourgogne-Franche-Comtén alueella.


title: Luxeuil-les-Bains

text: Kaupunki on vanha perinteinen kylpyläkaupunki. Roomalaiset rakensivat kylpylän alueen kuumien lähteiden ympärille ja perustivat kaupungin nimeltä Luxovium. Roomalaisten asutuksesta on yhä jäänteitä kylpylän puistossa. 1700- ja 1800-luvuilla rakennettiin nykyinen kylpylä, joka listattiin Ranskan historialliseksi monumentiksi vuonna 1862.


title: Luxeuil-les-Bains

text: 1400-luvulla rakennetussa kaupungintalon tornissa ("Tour des Échevins") on ollut vuodesta 1865 lähtien kaupungin taidetta, historiaa ja arkeologiaa esittelevä museo.


title: Kerrannaistähkä

text: Kerrannaistähkä on tähkää muistuttava kukintotyyppi, jossa monikukkaiset tähkämäiset osakukinnot ovat asettuneet tähkän muotoon. Heinäkasveilla kerrannaistähkässä tähkylät ovat asettuneet tähkän muotoon. Kerrannaistähkä on röyhyn ohella toinen heinäkasveilla yleisesti tavattavista kukintotyypeistä, ja esimerkiksi juolavehnän ("Elymus repens") sekä englanninraiheinän ("Lolium perenne") kukinto on kerrannaistähkä.


title: Illuminate

text: Illuminate on kanadalaisen artistin Shawn Mendesin toinen albumi. Albumi julkaistiin 23. syyskuuta 2016.


title: Illuminate

text: Albumi nousi heti Yhdysvaltain Billboard 200 -albumilistan kärkeen. Suomessa sen paras sijoitus oli Virallisen listan kuudentena. "Rolling Stone" -lehti antoi levylle 3,5 tähteä.


title: Anete Kociņa

text: Anete Kociņa (s. 5. helmikuuta 1996 Limbaži) on latvialainen keihäänheittäjä. Hänen henkilökohtainen ennätyksensä on Bydgoszczssa 16.heinäkuuta 2017 heitetty 64,47 metriä.


title: Anete Kociņa

text: Donetskissa käydyissä yleisurheilun alle 18-vuotiaiden maailmanmestaruuskilpailuissa 2013 Kociņa sai pronssia tuloksella 54,26 metriä. Eskilstunassa järjestetyissä alle 20-vuotiaiden Euroopan-mestaruuskilpailuissa 2015 hän puolestaan saavutti naisten keihäänheitossa hopeamitalin 58,88 metrin pituisella heitollaan. Hän sai Bydgoszczin alle 23-vuotiaiden EM-kilpailuissa 2017 hopeaa tuloksella 64,47.


title: Aprilia RS-GP

text: Aprilia RS-GP on nelitahtinen ja 1000-kuutioinen ratamoottoripyörä, jolla on kilpailtu MotoGP luokassa kaudesta 2015 lähtien.


title: Aprilia RS-GP

text: Aprilia kilpaili edellisen kerran MotoGP:ssä kaudella 2004 omana tallina MS Aprilia Racing -nimellä, jolloin pyörällä kilpailivat Jeremy McWilliams ja Shane Byrne. Menestys oli heikkoa ja Byrne ajoi parhaimmillaan sijalle kymmenen. Se oli myös moottorinvalmistajana kausina 2012 ja 2013.


title: Aprilia RS-GP

text: Aprilia teki paluun ratamoottoripyöräilyn pääluokkaan 2015, kun se teki loppuvuodesta 2014 neljän vuoden sopimuksen Gresini Racingin kanssa. Tallin nimeksi tuli Aprilia Racing Team Gresini. Eikä se panostanut sarjaan täydellä tehdas tuella. Tallin kujettajina olivat Álvaro Bautista ja Marco Melandri, jotka olivat aiemmin ajaneet Aprilialla pienemmissä luokissa. Stefan Bradl korvasi kesken kauden Melandrin. Michael Laverty kilpaili tallissa yhden kilpailun. Bautista ajoi parhaimmillaan Aprilialla sijalle kymmenen Kataloniassa ja Silverstonessa. Myös kesken kauden talliin tullut Bradl ajoi kauden toiseksi viimeisessä kilpailussa sijalle kymmenen. Valmistajien pisteissä Aprilia oli viides voittaen pisteen erolla kuudenneksi tulleen Forward Yamahan.


title: Aprilia RS-GP

text: Aprilia jatkoi edelliskauden kuljettajilla Stefan Bradlilla ja Álvaro Bautistalla. Tuloksellisesti Aprilia paransi suorituskykyä, vaikka oli valmistajien pisteissä edelleen viides. Se keräsi tällä kertaa 101 pistettä ja saavutti parhaan sijoituksensa RS-GP pyörällä Argentiinassa, kun Bradl ajoi kisan seitsemänneksi. Bautista sivusi samaa sijoitusta myöhemmin kauden aikana Japanissa ja Malesiassa. Bautista oli kuljettajien pisteissä kahdestoista.


title: Aprilia RS-GP

text: Kaudeksi 2017 Aprilia palkkasi täysin uudet kuljettajat, Aleix Espargaró siirtyi Suzukilta ja Sam Lowes siirtyi Moto2 luokasta ajamaan ensimmäistä kauttaan MotoGP:ssä.


title: Yrjö Leiwo

text: Yrjö Kalervo Leiwo (12. helmikuuta 1884 Kuhmalahti – 12. tammikuuta 1964 Kuopio) oli suomalainen poliitikko. Leiwo toimi Kokoomuksen kansanedustajana vuosina 1930–1936 edustaen Hämeen läänin eteläistä vaalipiiriä. Leiwo toimi myös kaupunginvaltuutettuna Lahdessa ja Hämeenlinnassa, kunnanvaltuutettuna Sääksmäellä sekä Hämeenlinnan kaupunginhallituksen jäsenenä. Leiwo kirjoitti ylioppilaaksi vuonna 1902. Politiikan ulkopuolella hän toimi mm. Lahti-lehden päätoimittajana, Uuden Suomen ja Iltalehden toimittajana, Savo-lehden toimittajana ja päätoimittajana ja Jämsän ja Päivölän kansanopistojen johtajana. Leiwon vanhemmat olivat kirkkoherra Paul Otto Leiwo ja Maria Charlotta Limón. Leiwon puoliso vuodesta 1909 oli Anna Maria Kajanti. Leiwolle myönnettiin kunnallisneuvoksen arvonimi vuonna 1943.


title: Eetu Takkula

text: Juho Edvard (Eetu) Takkula (29. maaliskuuta 1884 Kuusamo – 2. huhtikuuta 1953 Oulu) oli suomalainen poliitikko. Takkula toimi Maalaisliiton kansanedustajana vuosina 1917–1922 edustaen Oulun läänin pohjoista vaalipiiriä. Siviiliammatiltaan Takkula oli maanviljelijä ja hän toimi viljelijänä Kempeleessä ja Pulkkilassa. Hän toimi myös Oulujoella virkatalon vuokraajana sekä Kempeleen kunnallisena ammattientarkastajana, viljelypäällikkönä ja työpäällikkönä. Takkulan vanhemmat olivat maanviljelijä Iisakki Kurtti ja Reeta Loviisa Määttälä. Takkulan puoliso vuodesta 1919 oli Maria Hietala.


title: Muhammad bin Salman

text: Muhammad bin Salman bin Abdulaziz Al Saud () (s. 31. elokuuta 1985 Jedda, Saudi-Arabia), on Saudi-Arabian kruununprinssi, toinen varapääministeri, puolustusministeri ja nykyisen kuninkaan Salman bin Abdul-Aziz Al Saudin poika. Muhammad bin Salmanista käytetään arabimaissa lyhennettä MBS.


title: Muhammad bin Salman

text: Muhammad bin Salman on Saudi-Arabian kuningas Salman bin Abdul-Aziz Al Saudin ja tämän kolmannen vaimon Fahdah bint Falah bin Sultanin vanhin poika. Hän suoritti oikeustieteen kandidaatin tutkinnon kuningas Saudin yliopistossa Riadissa. Hän työskenteli sittemmin valtion virkamiestehtävissä. Vuonna 2009 hänet nimitettiin tuolloin Riadin kuvernöörinä toimineen isänsä erikoisneuvonantajaksi, ja vuonna 2013 hänestä tuli kruununprinssin hovin päämies ministerin arvolla. Hänen isänsä Salman oli nimitetty edellisenä vuonna kruununprinssiksi edellisen prinssi Najef bin Abdul Azizin kuoltua, ja hänestä tuli Saudi-Arabian kuningas edellisen kuninkaan Abdullahin kuoltua vuonna 2015. Salmanin ensimmäisiä toimia kuninkaana olivat Muhammad bin Nayefin nimitys kruununperijäksi ja Muhammad bin Salmanin nimitys puolustusministeriksi. Myöhemmin samana vuonna Muhammad nimitettiin varakruununprinssiksi, toiseksi varapääministeriksi sekä talous- ja kehityskomission puheenjohtajaksi.


title: Muhammad bin Salman

text: Puolustusministerinä Muhammad vei Saudi-Arabian osapuolena Jemenin sisällissotaan maaliskuussa 2015. Saudi-Arabia kuuluu arabimaiden liittoumaan, joka aloitti sotatoimet Jemenissä, kun huthikapinalliset ajoivat maan presidentin Abdrabbuh Mansour Hadin maanpakoon. Presidenttiä tukevan sotilasoperaation saavutukset ovat vähäisiä, ja Saudi-Arabiaa sekä sen liittolaisia on syytetty ihmisoikeusrikkomuksista. Puolustusministerin virkansa ohella Muhammad on julkistanut "Saudivisio 2030" -ohjelman, jonka tarkoituksena on uudistaa öljystä riippuvaisen kuningaskunnan sosiaalisia ja taloudellisia olosuhteita. Hän on ehdottanut myös valtiollisen öljy-yhtiö Saudi Aramcon osittaista yksityistämistä. Ulkopolitiikassa Muhammad on edustanut kuningas Salmania useaan otteseen ulkomailla, muun muassa Moskovassa, Pekingissä ja Washingtonissa.


title: Muhammad bin Salman

text: Kesäkuussa 2017 Muhammad bin Salman nimitettiin kruununprinssiksi, ja hän ohitti näin edellisen kruununprinssi Muhammad bin Nayefin. Nimitys oli odotettu, mutta sen ajoitusta on luonnehdittu yllättävän nopeaksi. Muhammadista tuli samalla myös varapääministeri, ja hän säilytti puolustusministerin asemansa. Entinen kruununprinssi vapautettiin kaikista tehtävistään, mukaan lukien sisäministerin virasta. Lokakuussa 2017 bin Salman sanoi The Guardianin haastattelussa Saudi-Arabian olevan liian konservatiivinen, mihin syynä on Iranin vallankumouksen vastareaktio. Hän mainitsi myös aikovansa viedä maata maltillisemman islamin suuntaan. Samoihin aikoihin kerrottiin myös suunnitelmista luoda Saudi-Arabian luoteisosaan talousalue, johon kuuluisi myös osia Egyptistä ja Jordaniasta. Hankkeeseen on tarkoitus sijoitaa 500 miljardia dollaria.


title: Muhammad bin Salman

text: Marraskuussa 2017 Muhammad bin Salman pidätytti 11 prinssiä sekä neljä nykyistä ja kymmeniä entisiä ministereitä. Pidätyksiä perusteltiin korruption vastaisella taistelulla.. Yksi pidätetyistä on saudiarabialainen miljardööri Al-Walid ibn Talal joka on Muhammad bin Salmanin ensimmäinen serkku.


title: Muhammad bin Salman

text: Katoamiset ovat lisääntyneet Muhammed bin Salmanin noustua kruununprinssiksi. Toimittaja Jamal Khashoggin lisäksi on kadonnut useita kuningashuonetta arvostelleita kuningashuoneen jäseniä sekä Saudi-Arabiasta maanpakoon poistuneita prinssejä. Heidät on kutsuttu tapaamisiin, eikä heidän olinpaikastaan sen jälkeen ole tietoa. Muhammedin sanotaan pyrkivän murskaamaan kaikki, joiden hän uskoo haluavan estää hänen nousunsa kuninkaaksi. Modernisoimistemppuja, kuten naisten autoilun sallimista, pidetään julkisuustemppuina.


title: Muhammad bin Salman

text: Muhammad bin Salman avioitui vuonna 2008 Sarah bint Mashhoorin kanssa, ja pariskunnalla on kolme lasta.


title: Arne Öhman

text: Carl Arne Öhman (5. huhtikuuta 1884 Helsinki – 14. elokuuta 1968 Helsinki) oli suomalainen poliitikko. Öhman toimi RKP:n kansanedustajana vuosina 1948–1958 edustaen ensin Uudenmaan läänin vaalipiiriä ja sitten Helsingin kaupungin vaalipiiriä. Hän sai julkisuutta vaadittuaan Kansaneläkelaitoksen johtoa tuomiolle niin sanotun Kansaneläkelaitoksen jutun alkuvaiheessa syksyllä 1957.


title: Arne Öhman

text: Öhman toimi myös kaupunginvaltuutettuna Vaasassa ja Helsingissä sekä Vaasan kaupunginhallituksen jäsenenä. Öhman kirjoitti ylioppilaaksi vuonna 1902, valmistui lakitieteen kanditaatiksi vuonna 1911, varatuomariksi vuonna 1914 ja lakitieteen lisensiaatiksi vuonna 1949. Öhman toimi politiikan ulkopuolella muun muassa Helsingin lakiasiaintoimiston asianajajan apulaisena ja Helsingin Osakepankin johtokunnan varajäsenenä. Öhmanin vanhemmat olivat kunnallispormestari Elias Öhman ja Anni von Fieandt. Öhman toimi presidentin valitsijamiehenä vuosina 1950 ja 1956.


title: Anttoni Vertanen

text: Alfred Anton (Anttoni) Vertanen (1. elokuuta 1884 Ruokolahti – 16. marraskuuta 1956 Ruokolahti) oli suomalainen poliitikko. Vertanen toimi Maalaisliiton kansanedustajana vuosina 1924–1930 edustaen Viipurin läänin itäistä vaalipiiriä. Vertanen toimi myös Ruokolahden kunnanvaltuuston puheenjohtajana. Siviiliammatiltaan Vertanen oli maanviljelijä ja hän toimi viljelijänä Ruokolahdella. Hän toimi myös Ruokolahden kunnan paloapuyhdistyksen toimitusjohtajana. Hän toimi presidentin valitsijamiehenä vuonna 1931. Vertasen vanhemmat olivat maanviljelijä Pietari Vertanen ja Anni Vainikka. Vertasen puoliso vuodesta 1905 oli Hilda Maria Kurki. Vertaselle myönnettiin kunnallisneuvoksen arvonimi vuonna 1952.


title: Conker (pelisarja)

text: Conker on Raren kehittämä pelisarja, jonka pelit ovat yhdistelmä tasohyppelyä, toimintapeliä ja pulmapeliä.


title: Conker (pelisarja)

text: Peleissä esiintyy Conker-niminen oravahahmo. Conkerin ensiesiintyminen oli "Diddy Kong Racing" -pelissä vuonna 1997.Lisäksi on julkaistu ladattava sisältö "Project Spark"-nimiseen peliin: "" (2015).


title: Railroad Tycoon (pelisarja)

text: Railroad Tycoon on Sid Meierin ja Bruce Shelleyn kehittämään "Railroad Tycoon" -perustuva strategiapelisarja.


title: Human Entertainment

text: Human Entertainment tai Human Corporation (lyhyesti Human, ) on japanilainen videopelien kehittäjä ja julkaisija, joka perustettiin vuonna nimellä Sonata.


title: Human Entertainment

text: Yritys ilmoitti konkurssista vuonna .


title: Human Entertainment

text: Yrityksen menestyksekkäitä pelejä ovat muun muassa "".


title: Human

text: Human voi tarkoittaa jotain seuraavista:


title: Kid Icarus (pelisarja)

text: Kid Icarus on Gunpei Yokoin tuottamien tasohyppelypelien sarja.Pit on pelisarjan päähahmo.


title: Galactic

text: Galactic on suomalaisen Stavros Fasoulasin viimeiseksi jäänyt peli, joka julkaistiin The One -lehden kansidisketillä.


title: Galactic

text: Pelistä on julkaistu versiot:


title: Jumanji: Welcome to the Jungle

text: Jumanji: Welcome to the Jungle on vuonna 2017 ensi-iltansa saanut Jake Kasdanin ohjaama seikkailuelokuva sekä jatko-osa vuoden 1995 elokuvalle "Jumanji", joka perustuu Chris Van Allsburgin samannimiseen kirjaan vuodelta 1981. Elokuvassa on kunnianosoitus Robin Williamsille, ensimmäisen elokuvan pääosan esittäjälle, koska siinä mainitaan hänen hahmonsa Alan Parrishin nimi. Elokuvan pääosissa ovat Dwayne Johnson, Kevin Hart, Jack Black, Karen Gillan, Nick Jonas ja Bobby Cannavale. Elokuva sijoittuu 20 vuotta ensimmäisen elokuvan jälkeen ja kertoo neljästä opiskelijasta, jotka joutuvat Jumanjin videopelimaailman sisään ja muuttuvat siellä valitsemiensa pelihahmojen näköisiksi. Heidän on löydettävä viides pelaaja sekä keino palata kotiin.


title: Jumanji: Welcome to the Jungle

text: Kuvaukset alkoivat Havaijilla syyskuussa 2016. Elokuva sai ensi-iltansa Pariisin Grand Rex -teatterissa 5. joulukuuta 2017. Elokuvateattereihin se ilmestyi Yhdysvalloissa 20. joulukuuta 2017 ja Suomessa 22. joulukuuta 2017.


title: Jumanji: Welcome to the Jungle

text: Vuonna 1996 Brantfordissa teini-ikäinen Alex Vreeke (Mason Guccione) saa isältään tämän löytämän Jumanji-lautapelin, jonka Alan Parrish ja Sarah Whittle olivat heittäneet sillalta puroon vuonna 1969. Alex ei ole kiinnostunut lautapeleistä, jolloin se muuttuu taianomaisesti pelikonsolin moduuliksi. Kun hän kokeilee peliä, hän imeytyy pelin sisään.


title: Jumanji: Welcome to the Jungle

text: 20 vuotta myöhemmin neljä Brantford High Schoolin opiskelijaa joutuvat yhdessä jälki-istuntoon. Spencer Gilpin (Alex Wolff) ja Anthony ”Fridge” Johnson (Ser’Darius Blain) olivat joutuneet sinne, koska Spencer oli kirjoittanut esseitä Fridgen puolesta. Bethany Walker (Madison Iseman) ja Martha Kaply (Morgan Turner) puolestaan olivat puhuneet omia opettajiaan vastaan kesken oppituntien. Rehtori määrää heidät siivoamaan koulun kellaria ja käskee heitä miettimään mitä elämältä haluavat. Nelikko löytää Alexin pelikonsolin sekä Jumanjin, joka oli nyt neljän pelaajan toimintaseikkailupeli. Yksi pelihahmoista oli varattu ja kun nelikko oli valinnut loput valittavissa olevat pelihahmot, he imeytyvät pelin sisään.


title: Jumanji: Welcome to the Jungle

text: Nelikko löytää itsensä viidakosta, jossa he olivat päätyneet omien pelihahmojensa kehoihin. Spencer oli lihaksikas tutkimusmatkailija Smolder Bravestone (Dwayne Johnson), Fridge oli lyhytkasvuinen zoologi Franklin ”Hiiri” Finbar (Kevin Hart) (jonka kutsumanimeksi hän luki vahingossa ”Hirvi”), Martha oli itsepuolustuslajien osaaja Ruby Roundhouse (Karen Gillan) ja Bethany oli ylipainoinen miespuolinen kartanlukija Sheldon ”Shelly” Oberon (Jack Black) (jota hän luuli lempinimen perusteella naispuoliseksi). He tajuavat päätyneensä videopelin sisään. Jokaisella pelihahmolla on myös erikoistaidot ja heikkoudet sekä kolme elämää. Spencer epäilee, että jos he menettävät ne kaikki, he kuolevat oikeasti.


title: Jumanji: Welcome to the Jungle

text: EPH-opas nimeltä Nigel Billingsley (Rhys Darby) kertoo kuinka mies nimeltä Russell Van Pelt (Bobby Cannavale) oli varastanut suuresta jaguaaripatsaasta Jumanjin pyhän jalokiven, jolla pystyi manipuloimaan viidakon eläimiä. Pelistä oli mahdollista päästä pois vain palauttamalla jalokivi patsaaseen ja huutamalla ”Jumanjin” nimen. Suorittaessaan pelin tasoja he oppivat hyödyntämään erikoistaitojaan ja menettävät heikkouksiensa vuoksi osan lisäelämistään. Van Peltin miehet löytävät heidät, mutta Alex, jonka pelihahmo oli lentäjä Jefferson ”Vesitaso” McPlane (Nick Jonas), pelastaa heidät. Viisikon levättyä puumajassa, jonka Alan Parrish oli aikoinaan rakentanut, Alex saa tietää olleensa pelissä 20 vuotta. Suunnitellessaan harhautusta Spencer tajuaa olevansa ihastunut Marthaan. Nelikko varastaa Van Peltin miehiltä helikopterin ja yrittävät lentää sillä jaguaaripatsaalle. Matkan varrella he melkein menettävät jalokiven pudottaessaan sen sarvikuonolauman lähelle ja Alex melkein menettää viimeisen elämänsä hyttysenpistolle, mutta Bethany käyttää elvytystä, jonka seurauksena Alex saa yhden hänen elämistään.


title: Jumanji: Welcome to the Jungle

text: Patsaan luona pelaajat saavat vastaansa sekä jaguaareja että Van Peltin joukot. Muut pitävät nämä kiireisenä, kunnes Spencer onnistuu palauttamaan jalokiven patsaaseen ja kaikki huutavat Jumanjin nimeä. Van Pelt tuhoutuu ja Nigel saapuu onnittelemaan pelin läpäisyä. Kättelemällä Nigelia pelaajat pääsevät takaisin omaan maailmaansa. Spencer, Fridge, Bethany ja Martha eivät kuitenkaan löydä Alexia kellarista, mutta he huomaavat historian muuttuneen. Aikuinen Alex (Colin Hanks) saapuu ja paljastaa palanneensa pelistä takaisin vuoteen 1996. Hän oli naimisissa ja oli nimennyt tyttärensä Bethanyn mukaan. Spencer ja Fridge tekevät sovinnon, Bethany päättää kokea lisää seikkailuja lähtemällä vaellukselle ja Martha alkaa seurustella Spencerin kanssa. Kun he kuulevat jälleen Jumanjin rummutuksen, he vievät pelin koulun taakse ja murskaavat pelikonsolin kellarista löytyneellä keilapallolla estääkseen ketään muuta pelaamasta Jumanjia.


title: Annemiek van Vleuten

text: Annemiek van Vleuten (s. 8. lokakuuta 1982 Vleuten, Utrecht) on alankomaalainen maantiepyöräilijä. Hän kilpailee myös ratapyöräilyssä. Hän aloitti ammattilaisuransa Vrienden van het Platteland -joukkueessa 2008, edusti DSB Bank - Nederland bloeit -tallia 2009, Nederland bloeitia 2010–2011, Rabo Women Cycling Teamia 2012–2014, Bigla Cycling Teamia 2015, Orica-AIS -joukkuetta 2016, Orica-Scottia 2017 ja on vuodesta 2018 kilpaillut Mitchelton-Scott-tallissa.


title: Annemiek van Vleuten

text: Van Vleuten voitti maailmancupin kilpailut Flanderin ympäriajon, Open De Suède Vargardan ja GP de Plouay-Bretagnen 2011. Hän voitti myös maailmancupin kokonaiskilpailun 2011. Rio de Janeiron olympialaisissa 2016 hän keskeytti maantieajon johtopaikalta noin kymmenen kilometriä ennen maalia kaaduttuaan pahannäköisesti lujavauhtisessa laskussa. Hän sai murtumia selkärankaansa ja kärsi aivotärähdyksen.


title: Annemiek van Vleuten

text: Van Vleuten voitti UCI Women's World Touriin kuuluneen Boels Rental Ladies Tourin 2017. Hän voitti samana vuonna aika-ajon maailmanmestaruuden Bergenissä 12 sekunnin erolla Anna van der Breggeniin.


title: Annemiek van Vleuten

text: Van Vleuten saavutti ratapyöräilyn MM-kilpailuissa hopeaa takaa-ajossa Apeldoornissa 2018. Hän voitti samana vuonna Giro Rosan kokonaiskilpailun yli neljän minuutin erolla Ashleigh Moolmaniin. Hän voitti myös World Tour -kilpailut La Course by Le Tour de Francen ja Boels Ladies Tourin. Innsbruckin MM-kilpailuissa hän voitti kultaa aika-ajossa puolen minuutin erolla Anna van der Breggeniin. Hän voitti UCI Women's World Tourin kokonaiskilpailun 2018.


title: Annemiek van Vleuten

text: Lähteet: Cycling Archives, Pro Cycling Stats


title: Uuno Nurmi (professori)

text: Uuno Oskari Nurmi (31. lokakuuta 1911 Helsinki – 25. elokuuta 1985 Helsinki) oli suomalainen yliopettaja, oppikirjojen tekijä ja professori.


title: Uuno Nurmi (professori)

text: Nurmen vanhemmat olivat autonkuljettaja Kalle Oskari Nurmi ja Olga Maria Mandelin. Hän pääsi ylioppilaaksi 1930 ja valmistui filosofian kandidaatiksi 1936, lisensiaatiksi 1942 ja tohtoriksi 1943.


title: Uuno Nurmi (professori)

text: Nurmi oli Helsingin yliopiston fysiikan laitoksella assistenttina 1936–1944 ja kurssiopettajana 1963–1970. Hän toimi Tampereen teknillisessä oppilaitoksessa fysiikan yliopettajana 1944–1955 sekä vararehtorina 1948–1955. Viimeksi Nurmi oli Helsingin teknillisen oppilaitoksen fysiikan yliopettajana 1955–1974. Hän oli ylioppilastutkintolautakunnan jäsenenä 1964–1977 ja Teknillisten oppilaitosten opettajain 1iiton puheenjohtajana 1954. Nurmi sai professorin arvonimen vuonna 1977.


title: Uuno Nurmi (professori)

text: Uuno Nurmi oli naimisissa vuodesta 1938 Irja Kyllikki Rissasen kanssa.


title: BBC Japan

text: BBC Prime oli BBC:n televisiokanava joka näkyi sateliitin kautta Japanissa. Kanava oli formaatiltaan samankaltainen kuin BBC Prime (nykyinen BBC Entertainment). Kanava esitti sellaisia BBC:n ohjelmia kuin Musta kyy ja Pitkän Jussin majatalo ja monia muita japaninkielisillä tekstityksillä.


title: Nikola Ogrodníková

text: Nikola Ogrodníková (s. 18. elokuuta 1990) on tšekkiläinen yleisurheilija. Hänen ennätyksensä keihäänheitossa on Potchefstroomissa 12. huhtikuuta 2018 heitetty 65,61 metriä.


title: Nikola Ogrodníková

text: Hengelossa käydyissä yleisurheilun alle 20-vuotiaiden Euroopan-mestaruuskilpailuissa 2007 Ogrodníková saavutti seitsenottelussa pronssia tuloksella 5607 pistettä. Saman vuoden alle 18-vuotiaiden MM-kilpailuissa Ostravassa hän oli seitsenottelussa seitsemäs. Seuraavana vuonna Bydgoszczissa pidetyissä alle 20-vuotiaiden maailmanmestaruuskilpailuissa hän sijoittui keihäänheitossa kahdeksanneksi 53,94 metrin pituisella heitollaan. Samoissa kisoissa Ogrodníková oli seitsenottelussa 22. tuloksella 4735 pistettä. Hän sijoittui Novi Sadin alle 20-vuotiaiden EM-kilpailuissa 2009 seitsemänneksi 100 metrin aitajuoksussa ajalla 14,03.


title: Nikola Ogrodníková

text: Aikuisten tasolla Ogrodníková osallistui yleisurheilun Euroopan-mestaruuskilpailuihin 2014 naisten keihäänheitossa mutta jäi karsintaan tuloksella 53,15. Kuortaneen eliittikisoissa 17. kesäkuuta 2017 hän sijoittui naisten keihäässä kolmanneksi tuloksella 58,32 metriä. Hän karsiutui keihäänheiton loppukilpailusta Lontoon MM-kilpailuissa 2017. Hän saavutti hopeaa Berliinin EM-kilpailuissa 2018 tuloksella 61,85.


title: Kris Dunn

text: Kristofer Michael Dunn (s. 18. maaliskuuta 1994 New London, Connecticut) on yhdysvaltalainen koripalloilija, pelipaikaltaan pelintekijä. Hän edustaa NBA-joukkue Chicago Bullsia.


title: Kris Dunn

text: Dunn antoi 4. tammikuuta 2019 pelatussa ottelussa Pacersiä vastaan 17 koriin johtanutta syöttöä.


title: Uuno Nurmi (kuvanveistäjä)

text: Uuno Kasperi Nurmi (20. lokakuuta 1917 – 11. heinäkuuta 1996) oli suomalainen itseoppinut kuvanveistäjä.


title: Uuno Nurmi (kuvanveistäjä)

text: Luopioisista kotoisin ollut Nurmi teki realistisia puuveistoksia kansanomaisista aiheista muun muassa pontikankeittäjistä, kalastajista ja metsästäjistä. Nurmen puuveistoksia on muun muassa vuonna 1986 valmistuneen Luopioisten seurakuntakeskuksen sisätiloissa.


title: Parfondeval (Aisne)

text: Parfondeval on kunta Ranskan pohjoisella Hauts-de-Francen alueella Aisnen departementissa. Entisellä Picardien hallintoalueella sijaitsevassa kunnassa on noin 150 asukasta.


title: Parfondeval (Aisne)

text: Parfondeval sijaitsee noin 180 metrin korkeudella merenpinnasta ja noin 68 kilometriä Reimsin kaupungista pohjoiseen.


title: Parfondeval (Aisne)

text: Kunta on valittu kauneimpien ranskalaiskylien järjestön "Les Plus Beaux Villages de France" jäseneksi. Hauts-de-Francen alueelta järjestöön kuuluu Parfondevalin lisäksi vain Gerberoyn kylä Oisen departementissa..


title: Niebla

text: Niebla on kaupunki Huelvan maakunnassa Espanjassa. Nieblan väkiluku oli 4098 vuoden 2016 alussa.


title: Niebla

text: Nieblan nähtävyyksiä ovat Tinto-joen yli kulkeva roomalaisaikainen silta (Puente Romano), Nieblan linna (Castillo de Niebla tai Castillo de los Guzmanes) ja mudéjar-tyylinen kirkko (Iglesia Nuestra Señora la Granada).


title: BBC Kids

text: BBC Kids on kanadalainen englanninkielinen kaapelin ja satelliitin välityksellä näkyvä lapsille suunnattu televisiokanava, jonka omistavat Knowledge West Communications ja BBC.


title: Gerberoy

text: Gerberoy on kunta Ranskan pohjoisella Hauts-de-Francen alueella Oisen departementissa. Entisellä Picardien hallintoalueella sijaitsevassa kunnassa on vajaa sata asukasta.


title: Gerberoy

text: Kunta muodostuu lähinnä kylästä, joka on rakennettu kukkulalle ja sijaitsee 83 kilometriä Pariisista pohjoiseen ja 51 kilometriä Amiensista lounaaseen. Kylän nähtävyyksiin kuuluu 1000–1400-luvulta peräisin oleva kirkko "Collégiale Saint-Pierre de Gerberoy". Ristikkotaloistaan tunnettu Gerberoy on valittu kauneimpien ranskalaiskylien järjestön "Les Plus Beaux Villages de France" jäseneksi. Hauts-de-Francen alueelta järjestöön kuuluu Gerberoyn lisäksi vain Parfondevalin kylä Aisnen departementissa..


title: Triklooritrifluorietaani

text: Triklooritrifluorietaani (CClF) eli CFC-113 tai freon 113 on CFC-yhdisteisiin kuuluva halogenoitu orgaaninen yhdiste. Yhdistettä on käytetty muun muassa kylmäaineena, kuivapuhdistusaineena sekä liuottimena, mutta näistä käytöistä on luovuttu kehittyneissä maissa vuoteen 2006 mennessä, koska aine on vahingollista otsonikerrokselle.


title: Triklooritrifluorietaani

text: Triklooritrifluorietaani on huoneenlämpötilassa väritöntä nestettä, joka haihtuu helposti. Yhdiste on käytännöllisesti katsoen veteen liukenematonta, mutta liukenee orgaanisiin liuottimiin kuten etanoliin, dietyylieetteriin ja bentseeniin. Triklooritrifluorietaani on suhteellisen stabiili yhdiste eikä se reagoi helposti monien muiden kloorattujen hiilivetyjen tavoin. Triklooritrifluorietaania ei pidetä erityisen myrkyllisenä, mutta hengitettynä se voi aiheuttaa hengenahdistusta, sydämen rytmihäiriöitä ja vakuttaa keskushermostoon aiheuttaen sekavuutta ja uneliaisuutta.


title: Triklooritrifluorietaani

text: Yhdistettä valmistetaan fluoraamalla tetrakloorieteeniä vetyfluoridilla.Triklooritrifluorietaania on käytetty jäähdytysnesteenä kylmälaitteissa. Tärkeä käyttökohde on ollut myös kuivapuhdistusaineena muun muassa metallien puhdistamisessa ja elektroniikkateollisuudessa. Ainetta on käytetty myös liuottimena uutoissa, erityisesti uutettaessa öljyjä ja rasvoja, ja palonsammutusaineena. Triklooritrifluorietaanin käytöstä on luvuttu, koska se tuhoaa otsonikerrosta ja se on pyritty korvaamaan muun muassa diklooripentafluoripropaanin isomeereillä.Yhdistettä käytetään myös lähtöaineena valmistettaessa klooritrifluorieteeniä.


title: Rikas, laiha ja kaunis

text: Rikas, laiha ja kaunis on Marjaana Aumaston vuonna 2007 ilmestynyt, Kirjayhtymän julkaisema romaani. Tulevaisuuden naisten hallitsemaan yhteiskuntaan sijoittuva teos on satiiri sukupuolirooleista.


title: Etiopian keisarikunta

text: Etiopian keisarikunta tai Abessinia oli keisarikunta nykyisen Etiopian ja Eritrean alueella. Valtio sai alkuunsa 1137. Keisarikunta kaatui sotilasvallankaappauksen yhteydessä 1975. Maan viimeinen keisari oli Haile Selassie.


title: Arlempdes

text: Arlempdes (lausutaan [aʁlɑ̃d], kuten "Arlandes") on kunta Ranskan Auvergnen alueella Haute-Loiren departementissa. Sen asukasluku on noin 130.


title: Arlempdes

text: Noin seitsemän kilometriä Lyonin ja Toulousen väliseltä valtatieltä N88 ja 27 kilometriä etelään Le Puy-en-Velaystä sijaitseva kunta tunnetaan Arlempdesin linnan raunioista, joilta avautuvat hyvät näkymät ympäristöön. Vuoren rinteessä muurien ympäröimä keskustaajama on valittu kauneimpien ranskalaiskylien "Les Plus Beaux Villages de France" -järjestön jäseneksi.


title: Blesle

text: Blesle [blel] on kunta Ranskan Auvergnen alueella Haute-Loiren departementissa. Sen asukasluku vuonna 2014 oli 622. Blesle sijaitsee samannimisessä kantonissa Briouden arrondissementissa.


title: Blesle

text: Bleslessä on toiminut 800-luvulla perustettu benediktiiniläisluostari, josta on jäljellä joitakin raunioita. 1300-luvulla rakennetusta Saint-Martin-kirkosta on jäljellä gargoilein koristettu torni. Kylä on valittu kauneimpien ranskalaiskylien "Les Plus Beaux Villages de France" -järjestön jäseneksi.


title: Julie Bishop

text: Julie Isabel Bishop (s. 17. heinäkuuta 1956 Lobethal, Etelä-Australia) on australialainen poliitikko ja maansa ulkoministeri vuodesta 2013 lähtien.


title: Julie Bishop

text: Julie Bishop kasvoi hedelmätarhassa. Hän suoritti Adelaiden yliopistossa oikeustieteen tutkinnon ("Bachelor of Laws") vuonna 1978. Bishop työskenteli juristina Adelaidessa ja Perthissä, kunnes hänet valittiin Australian edustajainhuoneeseen Liberaalipuolueen ehdokkaana länsiaustralialaisesta Curtinin vaalipiiristä vuonna 1998. Hän toimi pääministeri John Howardin hallituksessa ensin vanhusasiainministerinä vuosina 2003-2006 ja sitten opetus- ja tiedeministerinä sekä naisasiainministerinä vuosina 2006-2007.


title: Julie Bishop

text: Bishop valittiin Liberaalipuolueen varajohtajaksi vuonna 2007. Puolueen ollessa oppositiossa vuosina 2007-2013 hän toimi varjohallituksen työministerinä, valtiovarainministerinä, ulkoministerinä ja kauppaministerinä. Liberaalipuolueen palattua hallitukseen vuonna 2013 Bishop nimitettiin Australian ensimmäiseksi naispuoliseksi ulkoministeriksi. Hän on hoitanut tätä virkaa ensin Tony Abbottin ja sitten Malcolm Turnbullin hallituksessa. Bishopilla oli merkittävä rooli useita australialaisia kuolonuhreja vaatineiden MH370-lennon katoamisen ja MH17-lennon alasampumisen diplomaattisessa selvittelyssä vuonna 2014.


Tämä on Luettelo Matti Rossin tekemistä suomennoksista:


title: GP3 Itävallan Grand Prix 2017

text: GP3 Itävallan Grand Prix 2017 oli GP3-kauden 2017 toinen osakilpailu, joka ajettiin 8.–9. heinäkuuta Red Bull Ringin moottoriradalla Itävallassa.


title: GP3 Itävallan Grand Prix 2017

text: Paalupaikalta lähtenyt George Russell piti kärkipaikkansa startissa. Häntä seurasi Jack Aitken. Ensimmäisessä mutkassa Julien Falchero osui Niko Karin autoon, ja Kari pyörähti. Falchero sai 10 sekunnin aikarangaistuksen kolarista. Kari joutui myöhemmin keskeyttämään. Toisessa mutkassa Anthoine Hubert syöksyi sisäpuolelle ja törmäsi Leonardo Pulciniin, joka puolestaan törmäsi Steijn Schothorstiin. Pulcini ja Schothorst keskeyttivät ja Hubert sai 10 sekunnin aikarangaistuksen kolarin aiheuttamisesta. Virtuaalinen turva-auto tuli radalle.


title: GP3 Itävallan Grand Prix 2017

text: Ryan Tveter onnistui ohittamaan tallikaverinsa Giuliano Alesin virtuaalisen turva-auton poistuttua. Tveter piti Alesin takanaan ruutulipulle saakka, ja oli kilpailun viides. ART Grand Prix otti nelosvoiton, kun George Russell voitti, Jack Aitken oli toinen, Anthoine Hubert kolmas ja Nirei Fukuzumi neljäs. Aikarangaistus pudotti Hubertin neljänneksi.


title: GP3 Itävallan Grand Prix 2017

text: Raoul Hyman piti kärkipaikkansa startissa. Toisesta ruudusta lähtenyt Alessio Lorandi putosi startissa muutaman sijan ja toiseksi nousi Giuliano Alesi. Ryan Tveter oli kolmantena, mutta tippui kilpailun edetessä viidenneksi Nirei Fukuzumin ja Anthoine Hubertin taakse. Kierroksella 9 Bruno Baptista ajoi mutkan 7 leveäksi, josta hänen autonsa pomppasi kanttareiden päältä, ja Baptista joutui keskeyttämään kilpailunsa. Hän satutti ilmalennossa selkänsä.


title: GP3 Itävallan Grand Prix 2017

text: Niko Kari ajoi sijalla 11, mutta kohtasi teknisiä ongelmia, ja joutui tulemaan varikolle. Kari pääsi mukaan kilpailuun, mutta jäi kärjestä kierroksen. Viimeisellä kierroksella Dorian Boccolacci törmäsi Alessio Lorandin autoon, vieden häneltä takasiiven, ja itse meni kolmesti "katon kautta ympäri". Hän sai seuraavaan kilpailuun 3 lähtöruudun rangaistuksen.


title: GP3 Itävallan Grand Prix 2017

text: Voittoon ajoi Raoul Hyman ensimmäistä kertaa GP3-urallaan. Hänestä tuli myös ensimmäinen eteläafrikkalainen, joka onnistui voittamaan GP3-kilpailun, sekä nousemaan palkintokorokkeelle. Giuliano Alesi oli toinen, ja palkintosija oli myös hänen uransa ensimmäinen GP3:ssa. Nirei Fukuzumi oli kolmas, ja sillä sijalla hän pysyi kuljettajien pisteissä ensimmäisenä.


title: Lentopallon maailmanliiga 2017

text: Lentopallon maailmanliigassa pelasi kaudella 2017 36 joukkuetta. Alkusarja pelattiin kolmessa ryhmässä, ryhmien ottelut koottiin yhteen sarjataulukkoon. Ykkös- ja kakkosryhmissä kullekin joukkueelle tuli kaudessa yhdeksän ja kolmosryhmässä kuusi ottelua. Lopuksi pelattiin kussakin ryhmässä lopputurnaus. Edelliskauden joukkueista Kuuba ja Puerto Rico luopuivat paikoistaan, joten mukaan pääsivät ensikertalaisina Euroopan liigan 2016 parhaat joukkueet Itävalta ja Viro. Maailmanliigan lopputurnaus pelattiin Curitibassa, Brasiliassa 4. - 8.heinäkuuta.


title: Lentopallon maailmanliiga 2017

text: Sijoituksen ryhmässä määrää ensisijaisesti voitettujen otteluiden määrä ja vasta niiden ollessa tasan ottelupisteet.


title: Lentopallon maailmanliiga 2017

text: Ryhmän lopputurnaus pelattiin Leónissa, Meksikossa 17.-18.kesäkuuta.


title: Lentopallon maailmanliiga 2017

text: Ryhmän lopputurnaus pelattiin Gold Coastissa, Australiassa 24.-25.kesäkuuta.


title: Lentopallon maailmanliiga 2017

text: Liigan lopputurnaus pelattiin Curitibassa, Brasiliassa 4.-8.heinäkuuta.


title: Lentopallon maailmanliiga 2017

text: Suomen joukkue lentopallon Maailmanliigassa 2017


title: Zaire

text: Zairen tasavalta oli valtio nykyisen Kongon demokraattisen tasavallan alueella. Mobutu Sese Seko oli maan itsevaltainen presidentti.


title: Ronald Magill

text: Ronald Magill (21. huhtikuuta 1920 – 6. syyskuuta 2007) oli englantilainen näyttelijä, jonka tunnetuin rooli oli Amos Brearly brittiläisessä saippuasarjassa "Emmerdale", jossa hän näytteli vuosina 1972–1995.


title: Lavaudieu

text: Lavaudieu on kunta Ranskan Auvergnen alueella Haute-Loiren departementissa. Sen asukasluku vuonna 2010 oli 225. Sanouire-joen varressa sijaitseva kylä on rakentunut 1000-luvulla perustetun benediktiiniläisluostarin ympärille. Kunnan nimi on lyhentynyt sanoista "la vallée de Dieu", ”Jumalan laakso”. Luostarista on säilynyt poikkeuksellisen monta rakennusta, muun muassa kirkko. Luostarirakennukset ovat avoinna kesäisin.


title: Lavaudieu

text: Lavaudieu on valittu kauneimpien ranskalaiskylien "Les Plus Beaux Villages de France" -järjestön jäseneksi.


title: Pradelles (Haute-Loire)

text: Pradelles on kunta Ranskan Auvergnen alueella Haute-Loiren departementissa. Sen asukasluku vuonna 2014 oli 580.


title: Pradelles (Haute-Loire)

text: Pradelles sijaitsee 31 kilometrin päässä departementin pääkaupungista Le Puy-en-Velaystä. Se on ollut suosittu pysähdyspaikka niin kauppiaille kuin Santiago de Compostelaan matkaaville pyhiinvaeltajille. Kylässä on työhevosille omistettu museo.


title: Pradelles (Haute-Loire)


title: Malina (Malinan albumi)

text: Malina () on bulgarialaisen pop-folk-laulaja Malinan toinen albumi. Sen julkaisi levy-yhtiö Payner vuonna 2003.


title: Montpeyroux (Puy-de-Dôme)

text: Montpeyroux on kunta Ranskan Auvergne-Rhône-Alpesin alueella Puy-de-Dômen departementissa. Sen asukasluku vuonna 2014 oli 346.


title: Montpeyroux (Puy-de-Dôme)

text: Montpeyroux sijaitsee A75-moottoritien varrella vain 15 kilometriä etelään Clermont-Ferrandin kaupungista. Kunnan nimi tulee sanoista "mont pierreux", ”kivinen vuori”, ja kunta on noin 460 metriä merenpinnan yläpuolella. Kylän keskellä kohoaa 1200-luvulla rakennettu linnoitustorni. Kylää ympäröivästä muurista on jäljellä portti.


title: Montpeyroux (Puy-de-Dôme)

text: Montpeyroux on valittu kauneimpien ranskalaiskylien "Les Plus Beaux Villages de France" -järjestön jäseneksi. 23 kilometriä kaakkoon on toinen järjestön jäsenkylä Usson.


title: Usson (Puy-de-Dôme)

text: Usson [ysɔ̃] on kunta Ranskan Auvergne-Rhône-Alpesin alueella Puy-de-Dômen departementissa. Sen asukasluku vuonna 2014 oli 271.


title: Usson (Puy-de-Dôme)

text:
Usson sijaitsee vanhan tulivuoren länsirinteessä 45 kilometriä kaakkoon Clermont-Ferrandin kaupungista. Kylän keskellä kohoaa suuri Neitsyt Mariaa esittävä patsas.
Usson on valittu kauneimpien ranskalaiskylien "Les Plus Beaux Villages de France" -järjestön jäseneksi. 23 kilometriä luoteeseen on toinen järjestön jäsenkylä Montpeyroux.


title: VIP-ăt

text: VIP-ăt () on bulgarialaisen pop-folk-laulaja Sofi Marinovan albumi. Sen julkaisi levy-yhtiö Sunny Music vuonna 2009.


title: Roller Derby Suomi Cupin kausi 2017

text: Kausi 2017 oli Roller Derby Suomi Cupin viides kausi. Tällä kaudella ei pelattu runkosarjaa. Finaaliturnaus pelattiin 8.7. Tampereen messu- ja urheilukeskuksen C-hallissa Tampereella osana SM-viikko tapahtumaa. Mestaruuden voitti Helsinki Roller Derby.


title: Saint-Saturnin (Puy-de-Dôme)

text: Saint-Saturnin on kunta Ranskan Auvergne-Rhône-Alpesin alueella Puy-de-Dômen departementissa. Sen asukasluku vuonna 2014 oli 1 118.


title: Saint-Saturnin (Puy-de-Dôme)

text: Saint-Saturnin sijaitsee Monne-joen laaksossa parikymmentä kilometriä etelään Clermont-Ferrandin kaupungista ja kuuluu sen esikaupunkialueeseen. Pohjoisessa kunnan rajanaapuri on Chanonat, koillisessa Saint-Amant-Tallende, kaakossa Saint-Sandoux, etelässä Olloix, lounaassa Cournols, lännessä Aydat ja luoteessa Saint-Genès-Champanelle.


title: Saint-Saturnin (Puy-de-Dôme)

text: Saint-Saturnin oli aiemmin kauneimpien ranskalaiskylien järjestön "Les Plus Beaux Villages de France" jäsen.


title: Saint-Floret

text: Saint-Floret on kunta Ranskan Auvergne-Rhône-Alpesin alueella Puy-de-Dômen departementin eteläosassa. Sen asukasluku vuonna 2014 oli 263.


title: Saint-Floret

text: Saint-Floret’n läpi kulkee Allier-joen sivujoki Couze Pavin. Kunnan rajanaapureita ovat koillisessa Clémensat, idässä Saint-Vincent, etelässä Tourzel-Ronzières, lounaassa Courgoul, lännessä Saurier ja luoteessa Montaigut-le-Blanc ja Creste.


title: Saint-Floret

text: Saint-Floret oli vuoteen 2015 asti kauneimpien ranskalaiskylien järjestön "Les Plus Beaux Villages de France" jäsen.


title: Chrystia Freeland

text: Christina Alexandra "Chrystia" Freeland (s. 8. helmikuuta 1968, Peace River, Alberta, Kanada) on kanadalainen poliitikko, toimittaja ja kirjailija. Hän on toiminut Kanadan ulkoministerinä tammikuusta 2017 lähtien.


title: Chrystia Freeland

text: Freeland on surittanut historian ja kirjallisuuden tutkinnon Harvardin yliopistossa ja opiskellut Rhodes-stipendin turvin myös Oxfordin yliopistossa. Hän aloitti journalistisen uransa useiden eri medioiden kirjeenvaihtajana Ukrainassa. Myöhemmin hän toimi useissa johtotehtävissä "Financial Times" -lehdessä, muun muassa lehden Moskovan-toimiston päällikkönä ja koko lehden apulaispäätoimittajana. Freeland on ollut myös "The Globe and Mail" -lehden apulaispäätoimittaja ja Thomson Reuters -mediayhtiön toimitusjohtaja. Hän on kirjoittanut kirjat "Sale of the Century: Russia's Wild Ride from Communism to Capitalism" ja "Plutocrats: The Rise of the New Global Super-Rich".


title: Chrystia Freeland

text: Freeland valittiin Kanadan edustajainhuoneeseen Liberaalipuolueen ehdokkaana Toronto Centre -vaapiirin täytevaalissa marraskuussa 2013. Lokakuussa 2015 hänet valittiin uudelleen edustajainhuoneeseen torontolaisesta University-Rosedalen vaalipiiristä. Marraskuusta 2015 lähtien hän toimi ulkomaankauppaministerinä Justin Trudeaun hallituksessa, jolloin hän edisti Kanadan ja EU:n vapaakauppasopimuksen allekirjoittamista.


title: Chrystia Freeland

text: Tammikuussa 2017 Freeland nimitettiin Kanadan ulkoministeriksi. Tämä herätti huomiota, koska hänet tunnetaan Venäjän arvostelijana, ja Venäjä oli vuonna 2014 kieltänyt häneltä maahantulon. Kohua on herättänyt myös paljastus siitä, että Freelandin ukrainalainen isoisä Michael Chomiak toimi toisen maailmansodan aikana Krakovassa juutalaisvastaisia kirjoituksia julkaisseen lehden päätoimittajana.


title: Chrystia Freeland

text: Freeland puhuu englantia, ranskaa, ukrainaa, venäjää ja italiaa. Hän asuu puolisonsa ja kolmen lapsensa kanssa Torontossa.


title: Fougerolles (Haute-Saône)

text:
Fougerolles on kunta itäisessä Ranskassa Haute-Saônen departementissa Bourgogne-Franche-Comtén alueella.
Kunnan erikoisuuksia on paikallinen kirsikkaviini "Kirsch de Fougerolles".


title: Charroux (Allier)

text: Charroux on kunta Ranskan Auvergne-Rhône-Alpesin alueella Allierin departementin eteläosassa, noin 60 kilometriä pohjoiseen Clermont-Ferrandista. Sen asukasluku vuonna 2014 oli 374.


title: Charroux (Allier)

text: Ristikkotaloistaan sekä kivisistä porteistaan, penkeistään ja kaivoistaan tunnettu Charroux on kauneimpien ranskalaiskylien järjestön "Les Plus Beaux Villages de France" jäsen. Kylässä on kellomuseo ja 1100-luvulta peräisin oleva Johannes Kastajan mukaan nimetty Saint-Jean-Baptiste-kirkko.


Luettelo Someron julkisista taideteoksista ja muistomerkeistä sisältää Someron kaupungissa olevat pysyvät patsaat, muistomerkit ja muistolaatat. Someroon on liitetty Somerniemen kunta.


title: Tournemire (Cantal)

text: Tournemire on kunta Ranskan Auvergne-Rhône-Alpesin alueella Cantalin departementissa Doire-joen laaksossa. Sen asukasluku vuonna 2014 oli 126.


title: Tournemire (Cantal)

text: Tournemire kuuluu Saint-Cerninin kantoniin Aurillacin arrondissementissa. Naapurikuntia ovat pohjoisessa Saint-Projet-de-Salers, kaakossa Girgols ja lännessä Saint-Cernin. Departementin pääkaupunki Aurillac sijaitsee noin 25 kilometriä Tournemirestä etelään. Suurempia kaupunkeja ovat luoteessa Limoges ja koillisessa Clermont-Ferrand, joihin molempiin on runsaan kahden tunnin ajomatka.


title: Tournemire (Cantal)

text: Tournemire on kauneimpien ranskalaiskylien järjestön "Les Plus Beaux Villages de France" jäsen. Puolen tunnin ajomatkan päässä pohjoisessa on toinen järjestön jäsenkylä, Salers.


title: La Garde-Adhémar

text: La Garde-Adhémar on kunta Ranskan Auvergne-Rhône-Alpesin alueella Drômen departementissa. Sen asukasluku vuonna 2014 oli 1 028, noin kaksinkertainen vuoteen 1968 verrattuna. Kunta kuuluu Le Tricastinin kantoniin Nyonsin arrondissementissa.


title: La Garde-Adhémar

text: La Garde-Adhémar sijaitsee noin 25 kilometriä etelään departementin pääkaupungista Montélimarista. Kunnan alueen läpi kulkevat Rhône-joen haara Berre sekä Pariisista Marseilleen johtavat A7-moottoritie ja TGV-rata.


title: La Garde-Adhémar

text: Kukkulalla sijaitsevassa kylässä on muun muassa laaja yrttipuutarha. Kylän itäpuolella on Le Val des Nymphes -puisto ja sen vanha luostari.


title: La Garde-Adhémar

text: La Garde-Adhémar on kauneimpien ranskalaiskylien järjestön "Les Plus Beaux Villages de France" jäsen. Drômen departementissa on kolme muutakin järjestön jäsenkylää: Mirmande, Montbrun-les-Bains ja Le Poët-Laval.


title: Mirmande

text: Mirmande on kunta Ranskan Auvergne-Rhône-Alpesin alueella Drômen departementissa. Sen asukasluku vuonna 2014 oli 532. Kunta kuuluu Loriol-sur-Drômen kantoniin Valencen arrondissementissa ja sijaitsee Rhône-joen itäpuolella Valencen ja departementin pääkaupungin Montélimarin puolessavälissä. Kunnan länsipuolelta kulkee Pariisista Marseilleen johtava A7-moottoritie.


title: Mirmande

text: Mirmande on kauneimpien ranskalaiskylien järjestön "Les Plus Beaux Villages de France" jäsen. Drômen departementissa on kolme muutakin järjestön jäsenkylää: La Garde-Adhémar, Montbrun-les-Bains ja Le Poët-Laval.


title: Aarne Kallioniemi

text: Aarne Ilmari Kallioniemi, sukunimi vuoteen 1905 "Jahnsson" (22. kesäkuuta 1887 Kustavi – 2. marraskuuta 1955 Tampere) oli suomalainen rehtori, opetusneuvos ja kirjanpidon oppikirjojen tekijä.


title: Aarne Kallioniemi

text: Kallioniemen vanhemmat olivat filosofian tohtori Adolf Waldemar Jahnsson ja Ida Sofia Magdalena Helander. Hän pääsi ylioppilaaksi Turun klassillisesta lyseosta 1905 ja valmistui filosofian kandidaatiksi 1909 ja maisteriksi 1927. Kallioniemi teki opintomatkan Saksaan vuonna 1913.


title: Aarne Kallioniemi

text: Kallioniemi oli opettajana Iisalmen yhteiskoulussa 1909–1911, Joensuun kauppakoulun kirjanpidon ym. aineiden opettajana 1912–1918 sekä Raahen Porvari- ja Kauppakoulun opettajana 1918–1919. Hän toimi Tampereen kauppaoppilaitoksessa kirjanpidon lehtorina vuodesta 1919 alkaen ja oppilaitoksen rehtorina vuodesta 1943 alkaen. Kallioniemi oli myös Tampereen teknillisen oppilaitoksen kirjanpidon opettajana 1920–1943. Hän sai opetusneuvoksen arvonimen vuonna 1952.


title: Aarne Kallioniemi

text: Aarne Kallioniemi oli naimisissa vuodesta 1925 konekirjoituksen opettaja Elli Sofia Pulkkisen kanssa. Kallioniemen sisaruksia olivat taloustieteilijä, professori Yrjö Jahnsson, opettaja, kansanedustaja Alli Kallioniemi sekä eduskunnan pikakirjoittaja Kaarlo Kallioniemi.


title: Aarne Kallioniemi

text: Nimellä "Aarne I. Kallioniemi":


title: Montbrun-les-Bains

text: Montbrun-les-Bains on kunta Ranskan Auvergne-Rhône-Alpesin alueella Drômen departementissa. Sen asukasluku vuonna 2014 oli 421. Kunta kuuluu Nyons et Baronnies -kantoniin Nyonsin arrondissementissa. Se on yksi 86 kunnasta, jotka muodostavat vuonna 2015 perustetun alueellisen luonnonpuiston Parc naturel régional des Baronnies provençales.


title: Montbrun-les-Bains

text: Montbrun-les-Bainsin naapurikuntia ovat pohjoisessa Aulan, koillisessa Mévouillon, idässä Barret-de-Lioure, kaakossa Ferrassières, etelässä Vauclusen departementin Aurel, lounaassa ja lännessä Reilhanette sekä luoteessa Plaisians.


title: Montbrun-les-Bains

text: Kukkulan rinteellä keskellä laventeliviljelmiä sijaitseva Montbrun-les-Bains on vanhojen kaupunginmuurien ympäröimä. Kylään kuljetaan kellotornin juuressa olevan portin kautta. Kylä on antiikin Rooman ajoista tunnettu lähteistään ja kylpylöistään, mutta kylpylätoiminnan kaupallinen huippu ajoittui 1800-luvulle.


title: Montbrun-les-Bains

text: Montbrun-les-Bains on kauneimpien ranskalaiskylien järjestön "Les Plus Beaux Villages de France" jäsen. Drômen departementissa on kolme muutakin järjestön jäsenkylää: La Garde-Adhémar, Mirmande ja Le Poët-Laval.


title: Orania (täsmennyssivu)

text: Orania voi tarkoittaa ainakin seuraavia:


title: Dallara GP3/16

text: Dallara GP3/16 on italialaisen Dallaran valmistama kilpa-auto, jolla on kilpailtu GP3 -sarjassa vuodesta 2016 lähtien. Auto julkistettiin 3. syyskuuta 2015 Italian Monzassa. Autolla tehtiin debyytti Espanjan GP:ssä 2016, jonka ensimmäisen kilpailun voittoon ajoi ART Grand Prix -tallin kuljettaja Charles Leclerc.


title: Le Poët-Laval

text: Le Poët-Laval on kunta Ranskan Auvergne-Rhône-Alpesin alueella Drômen departementissa. Sen asukasluku vuonna 2014 oli 919. Kunta kuuluu Dieulefit’n kantoniin Nyonsin arrondissementissa.


title: Le Poët-Laval

text: Le Poët-Lavalin historiallinen keskustaajama sijaitsee parikymmentä kilometriä Montélimarin kaupungista itään laventeli- ja vehnäpeltojen ympäröimällä kukkulalla. Kylässä sijaitsee Ranskan uskonsotien ajan protestanttiperinnettä vaaliva museo.


title: Le Poët-Laval

text: Kunta on kauneimpien ranskalaiskylien järjestön "Les Plus Beaux Villages de France" jäsen. Drômen departementissa on kolme muutakin järjestön jäsenkylää: La Garde-Adhémar, Mirmande ja Montbrun-les-Bains.


title: Aerosoft

text: Aerosoft GmbH on saksalainen videopelejä ja simulaatiopelejä julkaiseva ja kehittävä yritys, joka on perustettu vuonna 1991.


title: Aerosoft

text: Yritys on perustettu koulutusohjelmia tekevänä yrityksenä mutta julkaisee myös videopelejä.


title: Aerosoft

text: Yritys on julkaissut muun muassa "OMSI – Der Omnibussimulator" pelin sekä useita laajennuksia "Microsoft Flight Simulator" -sarjaan ja "X-Plane" -lentosimulaattoriin.


title: Sid Meier’s Pirates!

text:
Sid Meier’s Pirates! (usein lyhyesti Pirates!) on Sid Meierin suunnittelema merirosvoaiheinen seikkailupeli. Peli yhdistää toimintaa ja strategiaa.
Pelin on kehittänyt ja julkaissut MicroProse vuonna .


title: Sid Meier’s Pirates!

text: Pelissä voi valita pelaavansa eri aikakausilla ja eri kansallisuuksilla. Peliä voi pelata merirosvona, kaapparina tai merirosvojen metsästäjänä.


title: Sid Meier’s Pirates!

text: Pelistä on julkaistu "Pirates! Gold' '-versio vuonna 1993 useille alustoille kuten Amiga CD32, Sega Mega Drive, Macintosh ja Windows.


title: Sid Meier’s Pirates!

text: Pelistä on julkaistu uusintaversio vuonna 2004.


title: Sid Meier’s Pirates!

text: CU Amiga -lehti antoi pelille arvosanaksi 89% arvostelussaan.


title: Kantakaupunki (Seinäjoki)

text: Kantakaupunki on Seinäjoen suuralue. Sen asukasluku oli 12 955 joulukuussa 2015. Siihen kuuluvat kaupunginosat ovat Seinäjoen keskusta, Itikka, Marttila, Pohja, Rengastie, Uppa, Puukapernaumi, Kivistö läntinen ja Hallila.


title: Kantakaupunki (Seinäjoki)

text: Suuralueella on kaupungin ydinkeskustan lisäksi tätä ympäröiviä rivi-, omakoti- ja kerrostaloalueita. Keskustasta kauimpana sijaitsevat osa-alueet ovat Kivistö läntinen ja Hallila.


title: Sixt-Fer-à-Cheval

text: Sixt-Fer-à-Cheval, aiemmin vain Sixt, on kunta itäisen Ranskan Auvergne-Rhône-Alpesin alueella Haute-Savoien departementissa. Sen asukasluku vuonna 2014 oli 773. Pinta-alaltaan kunta on 119 neliökilometriä, jolloin väestötiheys on vain 6,5 henkeä neliökilometrillä.


title: Sixt-Fer-à-Cheval

text: Kunta kuuluu Clusesin kantoniin Bonnevillen arrondissementissa.


title: Sixt-Fer-à-Cheval

text: Jylhien Alppien ympäröimä Sixt-Fer-à-Cheval sijaitsee Chamonix’n talviurheilukeskuksesta luoteeseen, linnuntietä parikymmenen ja maanteitse 65 kilometrin päässä. Koillisessa kunta rajoittuu Sveitsin Valais’n kantoniin.


title: Sixt-Fer-à-Cheval

text: Kunnan nähtävyyksiin kuuluvat monet vuoripurot ja niiden putoukset, joista suurin on Cascade du Rouget.


title: Sixt-Fer-à-Cheval

text: Sixt-Fer-à-Cheval on kauneimpien ranskalaiskylien järjestön "Les Plus Beaux Villages de France" jäsen.


title: Sixt-Fer-à-Cheval

text: Sixtin nimeen 1990-luvulla lisätty "fer-à-cheval" tarkoittaa hevosenkenkää. Nimi viittaa läheiseen kaarevaan ja 500–700 metriä korkeaan pystysuoraan vuorenjyrkänteeseen "Cirque du Fer-à-Cheval".


title: Emily Hobhouse

text: Emily Hobhouse (9. huhtikuuta 1860 Liskeard, Cornwall – 8. kesäkuuta 1926 Lontoo) oli brittiläinen kansalaisaktivisti ja hyväntekijä. Hänet tunnetaan parhaiten buurisodan aikaisten keskitysleirien epäinhimillisyyksien tuomisesta yleiseen tietoisuuteen.


title: Emily Hobhouse

text: Hänen veljensä oli sosiologi ja poliittinen kirjailija Leonard Hobhouse.


title: Emily Hobhouse

text: Hobhouse asui 35-vuotiaaksi asti kirkkoherrana toimineen isänsä luona Cornwallissa. Isänsä kuoltua hän aktivoitui vapaaehtoisessa avustustyössä ja kansalaisvaikuttamisessa. Hän teki raittiustyötä Yhdysvalloissa.


title: Emily Hobhouse

text: Hobhouse vastusti Britannian syksyllä 1899 aloittamaa buurisotaa ja oli mukana organisoimassa sodanvastaista kansalaistoimintaa. Saatuaan tietoja brittien sodankäynnin aiheuttamista siviilien kärsimyksistä hän perusti lokakuussa 1900 rahaston keräämään avustuslahjoituksia sodasta kärsineille naisille ja lapsille, lähinnä buureille. Joulukuussa 1900 Hobhouse matkusti sotatoimialueelle Etelä-Afrikkaan ja sai luvan vierailla keskitysleireillä, joihin britit osana sodankäyntiä olivat sulkeneet Transvaalin ja Oranjen vapaavaltion koko siviiliväestön, erityisesti naiset ja lapset. Hän järkyttyi ylikansoitettujen leirien puutteellisista ja epähygieenisistä oloista sekä kenraali Horatio Kitchenerin soveltaman poltetun maan taktiikan armottomuudesta. Palattuaan keväällä 1901 Englantiin hän kertoi julkisesti havainnoistaan, jotka aiheuttivat paljon kohua. Oppositiossa olleet liberaalit nostivat asian esiin parlamentissa, joten lordi Salisburyn hallituksen oli asetettava Millicent Fawcettin johtama komitea tutkimaan leirien oloja. Hobhouse yritti vierailla Etelä-Afrikan keskitysleireillä uudelleen lokakuussa 1901, mutta tällä kertaa hänet pidätettiin Kapkaupungissa ja lähetettiin takaisin Englantiin. Hän palasi sodan päättymisen jälkeen vuonna 1903 Oranjejoen siirtokuntaan viideksi vuodeksi tekemään avustustyötä buurien parissa.


title: Emily Hobhouse

text: Hobhouse vieraili Etelä-Afrikassa viimeisen kerran vuonna 1913 paljastamassa ”kansallisen naismuistomerkin” (Nasionale Vrouemonument) Bloemfonteinissa. Hän huolestui tässä yhteydessä alueen intialaisväestön asemasta ja antoi tukensa Mahatma Gandhin toiminnalle. Hobhouse vastusti Britannian osallistumista ensimmäiseen maailmansotaan ja teki maailmansodan aikana Keski-Euroopan maiden siviileihin kohdistunutta avustustyötä. Kuoltuaan Lontoossa vuonna 1926 hänet haudattiin Bloemfonteinin naismuistomerkin luo.


title: Emily Hobhouse

text: Hobhousen mukaan nimettiin vuonna 1969 valmistunut Etelä-Afrikan laivaston sukellusvene "SAS Emily Hobhouse", jonka nimeksi vaihdettiin vuonna 1999 "SAS Umkhoto"..


title: Lexus LC 500 GT500

text: Lexus LC 500 GT500 on japanilaisen Lexusen valmistama kilpa-auto, jolla kilpaillaan japanin Super GT -sarjassa GT500 -luokassa vuonna 2017. Auton debyytti tapahtui Okayaman 300 kilometrin ajossa 2017.


title: Vuoden eurooppalainen yleisurheilija

text: Vuoden eurooppalainen yleisurheilija on Euroopan yleisurheiluliiton vuosittain jakama palkinto. Se jaettiin ensimmäisen kerran vuonna 1993.


title: Vuoden eurooppalainen yleisurheilija

text: Vuodesta 2014 lähtien Euroopan yleisurheiluliiton vuotuisista urheilijapalkinnoista on käytetty nimeä ”Golden Tracks” (). Palkintokategoriat ovat vuoden eurooppalainen yleisurheilija ja vuoden eurooppalainen nouseva tähti (). Kummassakin kategoriassa on erikseen miesten ja naisten sarja. Ehdokkaat palkintojen saajiksi nimeää tuomarikollegio, ja voittajat valitaan fanien, median edustajien ja Euroopan yleisurheiluliiton (EAA) jäsenliittojen sekä EAA:n asiantuntijapaneelin antamien äänien perusteella.


title: Vuoden eurooppalainen yleisurheilija

text: Vuoden eurooppalainen yleisurheilija -palkinnon saaneet urheilijat, jotka ovat myöhemmin urallaan joutuneet kilpailukieltoon kiellettyjen kilpailukykyä parantavien aineiden käytön takia, saattavat menettää palkintonsa jälkikäteen. Euroopan yleisurheiluliiton neuvosto hyväksyi lukuisten palkintojen peruuttamisen tapaamisessaan Pariisissa 28.–30. huhtikuuta 2017. Päätöksen toteutuminen riippuu laillisuusarvioinnin tuloksista. Sittemmin dopingista kärynneitä palkinnon saajia ovat esimerkiksi Linford Christie, Dwain Chambers, Marija Savinova ja Stephanie Graf. Joka tapauksessa sääntöjen mukaan palkintoa ei voida myöntää sellaiselle urheilijalle, joka on ollut dopingin käytön takia vähintään kahden vuoden mittaisessa kilpailukiellossa.


title: Johan Falk: Organisaatio Karayan

text: Johan Falk: Organisaatio Karayan (ruots. "Organizatsija Karayan") on ruotsalainen vuonna 2012 ilmestynyt jännityselokuva, joka on Johan Falk -elokuvasarjan 10. osa. Ruotsin poliisin erikoisyksikössä työskentelevää Johan Falkia esittää Jakob Eklund.


title: Denys Carnill

text: Denys John Carnill (11. maaliskuuta 1926 Hampstead – 30. maaliskuuta 2016) oli brittiläinen maahockeypelaaja ja olympiamitalisti.


title: Denys Carnill

text: Carnill kuului Ison-Britannian olympiapronssia voittaneeseen joukkueeseen Helsingissä 1952. Lisäksi hän sijoittui olympiatasolla neljänneksi Melbournessa 1956 ja Roomassa 1960. Carnill kuoli lyhyen aikaa sairastettuaan 90-vuotiaana 30. maaliskuuta 2016.


title: Derek Day

text: Sir Derek Malcolm Day KCMG (29. marraskuuta 1927 Barnet – 7. maaliskuuta 2015) oli brittiläinen diplomaatti ja maahockeyn olympiamitalisti.


title: Derek Day

text: Day kuului Ison-Britannian olympiapronssia voittaneeseen joukkueeseen Helsingissä 1952. Hän toimi sittemmin diplomaattina Etiopiassa ja Kanadassa. Day kuoli 87-vuotiaana 7. maaliskuuta 2015.


title: Ristikivi

text: Ristikivi on kaupunginosa ja tilastoalue Jyväskylässä sekä osa Kuokkalan suuraluetta. Alueen rakennuskanta koostuu pitkälti rivitaloista ja omakotitaloista, mutta Ristikivessä on myös pienkerrostaloja. Alue on rakennettu enimmäkseen 1980-luvun aikana.


title: Ristikivi

text: Kaupunginosassa sijaitsee Ristikiven päiväkoti, joka valmistui vuonna 1987.


title: Joaquim Nabuco

text: Joaquim Nabuco (19. elokuuta 1849 – 10. tammikuuta 1910) oli brasilialainen kirjailija ja poliitikko, joka tunnetaan ehkä parhaiten orjuuden vastustajana.


title: Joaquim Nabuco

text: Joaquim Nabuco syntyi varakkaaseen maanomistajaperheeseen Recifessä Brasilian koillisosassa sijaitsevassa Pernambucon osavaltiossa vuonna 1849. Hänen isänsä vaikutti Brasilian keisarikunnan politiikassa. Nabuco liittyi Brasilian liberaalipuolueeseen ja alkoi ajaa progressiivisia taloudellisia ja poliittisia uudistuksia. Vaikka Nabucon suvulla oli läheiset yhteydet orjuuteen sokeriplantaaseistaan tunnetussa maan koillisosassa, Joaquim ja hänen isänsä ajoivat molemmat orjuuden lakkauttamista. He pitivät orjuutta vanhentuneena järjestelmänä, joka hidasti maan taloudellista kehitystä. Nabuco vastusti myös vuoden 1871 vapaan kohdun lakia argumentoiden sen johtavan orjuuden loppumiseen vasta 1900-luvun puolella. Vuonna 1884 Nabuco julkaisi tunnetuimman orjuuden vastaisen teoksensa "O Abolicionismo" (), jossa hän kuvaillee orjuutta vahingolliseksi Brasilian kansalliselle luonteelle. Brasilian osavaltiot alkoivat vähitellen ottaa käyttöön osavaltiokohtaisia orjuuden kieltäviä lakeja, jotka loivat turvapaikkoja paenneille orjille. Vuonna 1888 Brasiliasta tuli Latinalaisen Amerikan viimeinen orjuuden kieltänyt maa.


title: Joaquim Nabuco

text: Nabucon kannattaman keisarikunnan päättyessä tasavaltaan vuonna 1889 hän jatkoi poliittisiin julkaisuihin kirjoittamista ja työskenteli diplomaattina uuden tasavallan palveluksessa Washingtonissa Yhdysvalloissa. Nabuco kuoli 17. tammikuuta 1910.


title: Yvoire

text: Yvoire (arpitaaniksi "Ivouère") on kunta Ranskan Auvergne-Rhône-Alpesin alueella Haute-Savoien departementissa. Genevenjärven etelärannalla lähellä Sveitsin rajaa sijaitsevan kunnan asukasluku vuonna 2014 oli 925. Kunta kuuluu departementissaan Sciezin kantoniin Thonon-les-Bainsin arrondissementissa, mutta se kuuluu myös lounaispuolellaan sijaitsevan Sveitsin Geneven esikaupunkialueeseen. Geneveen on matkaa vain kolmisenkymmentä kilometriä.


title: Yvoire

text: Keskiaikaisista rakennuksistaan ja kesäisistä kukkaistutuksistaan tunnettu Yvoire on kauneimpien ranskalaiskylien järjestön "Les Plus Beaux Villages de France" jäsen.


title: Coryn Rivera

text: Coryn Rivera (s. 26. elokuuta 1992 Garden Grove, Kalifornia) on yhdysvaltalainen maantiepyöräilijä. Hän edusti UnitedHealthcare Pro Cycling Women's Teamia kausilla 2014–2016 ja on vuodesta 2017 ajanut Team Sunwebissa.


title: Coryn Rivera

text: Rivera saavutti 2010 nuorten MM-pronssia sekä maantieajossa että ratapyöräilyn "moniottelussa", omniumissa. Hän voitti UCI Women's World Touriin kuuluneet Trofeo Alfredo Bindan, Flanderin ympäriajon ja Prudential RideLondon Classiquen 2017. Hän voitti samana vuonna joukkueaika-ajon maailmanmestaruuden. Vuonna 2018 hän voitti OVO Energy Women's Tourin.


title: Coryn Rivera

text: Lähteet: Cycling Archives, Pro Cycling Stats


title: Fail Hard

text: Fail Hard on Viima Gamesin kehittämä ja Fingersoftin julkaisema mobiilipeli. Peli julkaistiin ensin Android-käyttöjärjestelmälle ja tämän jälkeen iOS:lle. Kun peli julkaistiin iOSille, se pääsi heti kärkipaikoille pelien top-listoilla.


title: Pérouges

text: Pérouges [peʁuʒ] on kunta Ranskan Auvergne-Rhône-Alpesin alueella Ainin departementissa. Lyonin kaupungista 40 kilometriä koilliseen sijaitsevan kunnan asukasluku vuonna 2014 oli 1 206. Kunta kuuluu departementissaan Meximieux’n kantoniin Belleyn arrondissementissa.


title: Pérouges

text: Kunnan nimen arvellaan liittyvän siihen, että kylän olisi perustanut Italian Perugiasta palannut ryhmä gallialaisia. Vuonna 1167 asukkaat puolustivat muurein suljettua kyläänsä Lyonin arkkipiispan joukkojen hyökkäykseltä.


title: Pérouges

text: Pérouges on kauneimpien ranskalaiskylien järjestön "Les Plus Beaux Villages de France" jäsen. Kylää on käytetty monien historiallisten elokuvien kuvauspaikkana.


title: Saint-Antoine-l’Abbaye

text: Saint-Antoine-l’Abbaye on kunta itäisen Ranskan Auvergne-Rhône-Alpesin alueella Isèren departementissa. Lyonin kaakkoispuolella ja Grenoblen länsipuolella sijaitsevan kunnan asukasluku vuonna 2014 oli 1 170. Kunta kuuluu departementissaan Le Sud Grésivaudan -kantoniin Grenoblen arrondissementissa. Vuoden 2016 alusta kuntaan liitettiin 120 asukkaan naapurikunta Dionay, ja uusi kunta nimettiin ilman yhdysviivoja: Saint Antoine l’Abbaye.


title: Saint-Antoine-l’Abbaye

text: Kunnan historiallinen keskusta on kauneimpien ranskalaiskylien järjestön "Les Plus Beaux Villages de France" jäsen.


Kongon demokraattisen tasavallan presidentti on Kongon demokraattisen tasavallan valtiopäämies ja asevoimien ylipäälikkö.


title: Kongon demokraattisen tasavallan presidentti

text: Virka perustettiin alun perin 1960. Presidentti Mobutu Sese Seko muutti maan nimen Zaireksi vuonna 1971 ja virasta tuli Zairen presidentti. Mobutun syrjäyttämisen jälkeen maa sai vanhan nimensä takaisin.


title: Hiirenvesi

text: Hiirenvesi on Pohjois-Karjalassa Joensuun Enon kirkonkylässä sijaitseva järvi. Se on syntynyt Pielisjoen patoamisesta Kaltimon voimalaitoksella ja sen katsotaan muodostuvan useasta järvialtaasta.


title: Hiirenvesi

text: Järven pinta-ala on 1 300 hehtaaria eli 13 km². Se on 8,5 kilometriä pitkä ja 6,8 kilometriä leveä. Se on muodostunut Kaltimon voimalaitoksen patoaltaasta, joka on tulviessaan yhdistänyt järviä yhdeksi järveksi. Pielisjoen virtapaikat ovat yleisen tulkinnan mukaan jokea, mutta seisovat allasalueet ovat järviä. Tällainen järviallas alkaa Pajarinniemen kohdalla ja se loppuu Enon kohdalla olevan Kaltimon siltaan. Pajarinniemestä alkavaa järvenselkää kutsutaan Hiirenvedeksi. Se on 6,7 kilometriä pitkä ja 1,8 kilometriä leveä. Hiirenveden eteläpäässä siitä työntyy itään erillinen järviallas Joukiinen, joka on 3,3 kilometriä pitkä ja 3,0 kilometriä leveä. Kolmas järviallas alkaa Putaan- ja Häihänsaarista ja päättyy Enossa Pielisjoen ylittävän pengertien ja Kaltimon sillan kohdalla. Sitä osuutta kutsutaam Niskavedeksi ja se on 2,8 kilometriä pitkä ja 1,1 kilometriä leveä.


title: Hiirenvesi

text: Järvi on luodattu ja siitä on julkaistu syvyyskartat. Sen tilavuus on 46 miljoonaa m³ eli 0,046 km³. Järven keskisyvyys on 3,6 metriä ja suurin syvyys on 31 metriä. Järven vedenpinnan korkeus on 93,5 metriä mpy.


title: Hiirenvesi

text: Järvessä on laskettu olevan 44 saarta. Niiden yhteispinta-ala on 16 ha, mikä on noin 1,2 % järven kokonaispinta-alasta. Saarista viisi on yli hehtaarin suurisia, 37 yli aarin ja loput kaksi ovat alle aarin kokoisia. Yksikään saari ei ylitä neliökilometriä. Kokkosenvaaran ja Häihänniemen välissä sijaitsee puolet näistä saarista. Suurin on nimeltään Suurisaari, joka on 300 metriä pitkä. Muita nimettyjä saaria ovat Mökkisaari, Suursaari, Palosaari ja Halkosaari. Viidellä saarella on vapaa-ajan asuntoja. Joukiisessa sijaitsee kymmenen saarta. Suurimmat niistä ovat Iso Kiimasaari, Pienet Kiimasaaret, Juurikkasaaret ja Silkunsaari. Joukiisen lahdensuulla sijaitsevat vielä Kana- ja Kalliosaari. Niskaveden yläpuolella olevat Putaansaari ja kanavalla halkaistu Häihänsaari kuuluvat yhdeksän saaren kokonaisuuteen. Myös Niskavedessä on pieniä saaria.


title: Hiirenvesi

text: Järven rantaviivan pituus on 63 kilometriä, josta saarten rantaviivan yhteispituus on 9 kilometriä. Rannat ovat metsämaata tai kosteikkoa ja peltomaata ei juurikaan ole. Rantojen lähiympäristöt ovat alavaa maata, mutta esimerkiksi Häihänvaara järven eteläosassa kohoaa 70 metriä järvenpintaa korkeammalle. Ainoa taajama tai kylä järven rannalla on Enon kirkonkylä. Enosta lähtee itäänpäin järven etelärantoja kiertävä seututie 514. Se ylittää Harpatinlahden pengertienä ja katkaisee lahdenperän omaksi vesialtaakseen. Järven länsirantoja seuraa kantatie 73, josta on yhdystie Kaltimon sillan yli Enoon.


title: Hiirenvesi

text: Järvi kuuluu Vuoksen vesistössä (vesistöaluetunnus 04) Oriveden–Pyhäselän alueessä (04.3) Pielisjoen yläosan alueeseen (04.34), jonka Kaltimon–Uimaharjun alueeseen (04.342) järvi kuuluu.


title: Hiirenvesi

text: Valuma-alue saa pääosan vedestänsä Pielisjoen reitin kautta, joka virtaa voimallisena Hiirenveden läpi. Myös Jäsys on yhteydessä Pielisjokeen leveällä salmella ja sen kautta virtaavat Koitereen reitin vedet. Suoraan Pielisjokeen laskee monen valuma-alueen vedet. Suoraan Hiirenveteen ei niistä satu yksikään. Aivan Hiirenveden pohjoispäähän siihen laskee Sirkanpuro, jolla on suurehko valuma-alue.


title: Hiirenvesi

text: Hiirenveden lähialueella on 20 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Sammallampi (19 ha), joka laskee Joukiisen Juurikkalahteen, Valkealampi (16 ha), joka laskee Kuivaojaa myöten Joukiisen itärantaan, sekä vielä Marpanlampi (57 ha) ja Mäntylampi (97 ha), jotka laskevat yhteistä Marpanpuroa myöten Joukiiseen.


title: Sainte-Croix-en-Jarez

text: Sainte-Croix-en-Jarez on kunta Ranskan Auvergne-Rhône-Alpesin alueella Loiren departementissa. Kunnan asukasluku vuonna 2014 oli 449. Kunta kuuluu departementissaan Le Pilat’n kantoniin Saint-Étiennen arrondissementissa. Se sijaitsee Ranskan keskiylängöllä noin 30 kilometriä Loiren departementin pääkaupungista Saint-Étiennestä itään.


title: Sainte-Croix-en-Jarez

text: Sainte-Croix-en-Jarez on kauneimpien ranskalaiskylien järjestön "Les Plus Beaux Villages de France" jäsen.


title: Nikkelifosfaatti

text: Nikkelifosfaatti (Ni(PO)) on nikkeli- ja fosfaatti-ionien muodostama epäorgaaninen ioniyhdiste. Yhdistettä voidaan käyttää muun muassa pigmenttinä ja pinnoitettaessa metalleja nikkelissä elektrolyyttisesti.


title: Nikkelifosfaatti

text: Nikkelifosfaatti esiintyy tyypillisesti kidevedellisinä hepta- tai oktahydraatteina (Ni(PO))·7HO ja Ni(PO))·8HO). Nämä ovat väriltään vaaleanvihreitä kiteisiä aineita. Nikkelifosfaatti ei liukene veteen, mutta liukenee happoliuoksiin ja komplekseja muodostaen ammoniakkiin. Kuumennettaessa yhdisteen väri muuttuu kellertäväksi ja tällöin mahdollisesti muodostuu kidevedetöntä nikkelifosfaattia. Voimakkaasti kuumennettaessa yhdiste hajoaa.


title: Nikkelifosfaatti

text: Nikkelifosfaattia valmistetaan liuottamalla nikkelikarbonaattia kuumaan fosforihappoliuokseen.


title: Nikkelifosfaatti

text: Yhdistettä voidaan käyttää värjäämään lasia ja pigmenttinä taideväreissä nikkelikeltaisen nimellä. Tämän lisäksi yhdistettä käytetään pinnoitettaessa metalleja elektrolyyttisesti nikkelillä ja apuaineena kasvatettaessa sinkkifosfaattikiteitä, joita käytetään metallien pinnoitteissa. Nikkelifosfaatin ammiinikomplekseja voidaan käyttää valokuvauskemikaaleina.


title: Bonneval-sur-Arc

text: Bonneval-sur-Arc on kunta Ranskan Auvergne-Rhône-Alpesin alueella Savoien departementissa. Kunnan asukasluku vuonna 2014 oli 251. Kunta kuuluu departementissaan Modanen kantoniin Saint-Jean-de-Mauriennen arrondissementissa.


title: Bonneval-sur-Arc

text: Bonneval-sur-Arc on osa Italian vastaisella rajalla sijaitsevaa, 28 kunnan alueista muodostuvaa Vanoisen kansallispuistoa. Se on myös kauneimpien ranskalaiskylien järjestön "Les Plus Beaux Villages de France" jäsen.


title: Wanhatango

text: Wanhatango tai Wanha Tango


title: Wanhatango

text:
Diplomitanssinopettaja Juhani Tahvanainen antoi nimen Wanha Tango sille jo kadonneelle tangon tanssityylille, jota
tanssittiin Suomessa tanssilavoilla erityisesti maaseutujen maalaislavoilla.
Tangon tultua Suomeen v. 1913 tanssinäytösten ja Helsingissä pidettyjen tanssikurssien kautta
syntyi tango-buumi, ensimmäiset tangonäytökset vetivät katsomoihin yli 3000 kiinnostunutta ja
valtava tangoinnostus valtasi tanssikansan, Helsingissä, Turussa ja Tampereella.
Kaupungeissa, joissa oli tanssikouluja ja näytöksiä, ihmiset pääsivät seuraamaan ja opettelemaan
oikeaoppista tangoa. Maaseudulla nähtiin kesäisin tanssilavoilla siellä täällä näitä tangon taitajia
ja muu tanssikansa yritti matkia heidän tyyliään ja niin se hieman yksinkertaistui alkuperäistangosta.
Mutta tanssimaan mentiin myös tällä yksinkertaisemmalla tyylillä ja se tyyli levisi pikkuhiljaa
myös maaseudulle.
Tangoa opettivat Helsingissä mm. Toivo Niskanen ja Hilma Liiman. Silloin Tango oli uusi tanssi.
Tätä alkuperäistä tanssityyliä tanssittiin aina sota-aikaan saakka, sittenhän tanssit kiellettiin,
koska pelättiin venäläisten hyökkäyksiä paikkoihin, missä on paljon ihmisiä koolla.
Sotien jälkeen alkoi syntyä uusia tanssilavoja, uusia tangosävellyksiä ja myös uusia tangotyylejä.
Jo ensimmäisissä tanssin oppikirjoissa sotien jälkeen tangon tanssityyli oli saanut vaikutteita maailmalta,
Berliinistä. ( mm. Salonkitanssimestari Eero Ranta, Tanssin itseopiskeluopas v. 1945) ja niin tämä
alkuperäinen kansantanssinomainen tyyli jäi unholaan, kuoli melkein "sukupuuttoon".
Tyyli oli kuitenkin säilynyt siirtolaisten ja romanien keskuudessa samantyyppisenä, siirtolaiset veivät sen mennessään
mm. Ruotsiin ja siellä se taito siityi vanhemmilta lapsille ja samoin romanikulttuurissa. Romanit eivät
myöskään menneet tanssikouluihin, vaan oppivat katsomalla ja vanhemmilta ja toisiltaan.


title: Wanhatango

text: Juhani Tahvanaisen oivallus ja Wanha Tango -nimen syntyminen


title: Wanhatango

text:
Opettaessaan tangon askeleita ruotsinsuomalaisille 2000-luvun alussa, joukossa oli joitakin
vanhempia tanssinharrastajia, joilla oli hyvin omintakeinen tanssityyli. Tämän tyylin Tahvanainen
muisti itsekin nähneensä vanhempiensa tanssimana 1950 -luvulla ja alkoi selvittää sitä tarkemmin
mm. haastattelemalla vanhoja tanssinharrastajia ja vanhempiaan, sekä selaamalla vanhoja suomalaisia
elokuvia. Tätä kautta löytyi tämä alkuperäinen Suomessa tanssittu tangotyyli, jolle Tahvanainen antoi
nimen Wanha Tango ja samalla myös määritteli sen tanssitavan ja tyylin, askeleet ja kuviot tanssiin ja
alkoi opettaa sitä omilla kursseillaan. Tahvanainen myös rekisteröi tämän tanssityylin omaksi
tuotemerkikseen. Vähitellen tietoisuus tanssista lisääntyi ja Tahvanainen alkoi
järjestää myös ohjaajakoulutusta tanssiin, koska sitä ei kukaan osannut opettaa. Tänä päivänä tanssi on
jo laajalti tunnettu koko maassa, sitä opetetaan koulutettujen opettajien ja ohjaajien toimesta tanssikouluissa
ja -seuroissa Tahvanaisen oppien mukaan ja myös Ruotsissa, Sveitsissä, Saksassa ja kanarian saarilla asuvat
tanssinohjaajat opettavat tätä tanssia. Tätä tanssin määrittelyä tietyllä tyylillä tanssittavaksi ei oltu aikaisemmin tehty
Tätä kautta löytyi myös ensimmäinen suomalainen tangosävellys, Emil Kaupin sävellys
Salainen Perintömääräys, joka oli omistettu nuottikirjoituksen mukaan ensimmäiselle suomalaiselle
tangonopettajalle Hilma Liimanille. Hotellinjohtaja ja tanssinohjaaja Pekka Palmio löysi teoksen nuotit
Suomen Elokuva-arkistosta ja lähetti ne Juhani Tahvanaiselle. Nuoteista tehtiin uusi sovitus
Erkki Frimanin toimesta ja sanat nuotteihin teki Juhani Tahvanainen 100 vuotta säveltämisen jälkeen
ja levy Suomalainen Tango 100-vuotta julkaistiin Tangon Suomeen tulemisen 100 -vuotispäivänä
2.11.2013 Helsingin Kulttuuritalon gaalaillassa Dallape-orkesterin säestämänä ja tangokuningas Saska Helmikallion
laulamana.


title: Wanhatango

text: Wanhan Tangon SM-kilpailut ja Maailmantango


title: Wanhatango

text:
Suomalaiset ovat tunnetusti kilpailuhenkistä kansaa ja Juhani Tahvanainen esitti v. 2010 tamperelaiselle
tanssiseura Hurmiolle ajatuksen Wanhan Tangon SM-kilpailuista. Ajatus eteni nopeasti ja Wanha Tango
otettiin mukaan Tampereella vuosittain järjestettävään Maailmantango-festivaaliin ja alettiin
järjestää Wanhan Tangon kursseja ja SM-kilpailuja tapahtuman yhteydessä. Tapahtuma on kasvanut vuosi
vuodelta ja yhä enemmän kilpailijoita ilmoittautuu mukaan. Vuosittaiset SM-tulokset löytyvät www.hurmio.fi
sivustolta.


title: Wanhatango

text:
Wanha Tango on saanut myös oman logonsa ja web-sivustonsa, www.wanhatango.fi , jossa kerrotaan tangon tulosta
Suomeen, erilaisista tapahtumista, kursseista, sekä tämän lajin tanssitekniikka, askeleet ja kuviot ja
lisäksi Wanhaa Tangoa opettavat ohjaajat ja opettajat.


title: Sam Francis

text: Sam Francis (26. kesäkuuta 1923 – 4. marraskuuta 1994) oli yhdysvaltalainen taidemaalari ja taidegraafikko. Francis oli abstraktin ekspressionismin edustaja, jonka teoksissa näkyy itämaisen filosofian, jungilaisen psykologian ja Henri Matissen värimaailman vaikutus.


title: Sam Francis

text: Francis valmistui Berkeleystä taiteen maisteriksi vuonna 1950. Francis asui sen jälkeen pitkään Pariisissa, jossa hänen ystäviään olivat muun muassa taiteilijat Al Held, Joan Mitchell ja Jean-Paul Riopelle. Francis maalasi kolme suurta seinämaalausta Baselin taidehalliin vuosina 1956–1958. Teokset jaettiin myöhemmin osiin, jotka ovat eri puolilla maailmaa Pasadenan Norton Simon Museumissa ja Amsterdamin Stedelijk Museumissa.


title: Sam Francis

text:
Francis oli mukana perustamassa vuonna 1983 Los Angelesissa avautunutta Museum of Contemporary Art -museota yhdessä ruotsalaisen museojohtajan ja taidekeräilijän Pontus Hulténin ja yhdysvaltalaisen taitelijan Robert Irwinin kanssa.
Francisin teoksia on museoiden kokoelmissa eri puolilla maailmaa muun muassa Pompidou-keskuksessa Pariisissa, Tate Modernissa Lontoossa ja Museum of Modern Artissa New Yorkissa. Francisin töistä on maksettu suuria summia huutokaupoissa, esimerkiksi "Middle Blue" niminen öljymaalaus vuodelta 1957 myytiin 6 354 500 dollarin hintaan Christie’sin huutokaupassa 11. toukokuuta 2010 Rockefeller Centerissä.


title: Sam Francis

text: Francisin kuoleman jälkeen perustettiin hänen nimeään kantava "Sam Francis Foundation" pitämään yllä taiteilijan perintöä.


title: Sam Francis

text: Vuonna 2010 taiteilija ja elokuvantekijä Jeffrey Perkins julkaisi dokumenttielokuvan "The Painter Sam Francis", joka kuvaa Francisia työssään vuoden 1968 ja 1990-luvun alun välisenä ajanjaksona.


title: Sam Francis

text: Francis oli naimisissa viisi kertaa, ja hänellä oli neljä lasta. Hänen ensimmäinen vaimonsa oli kouluaikainen tyttöystävä Vera Miller, jonka kanssa hän oli avioliitossa vuosina 1947–1952. Seuraava avioliitto oli kalifornialaisen taidemaalari Muriel Goodwinin kanssa vuosina 1950–1959, jonka jälkeen hän oli naimisissa japanilaisen taidemaalari Teruko Yokoin kanssa. He saivat tyttären Kayon vuonna 1959 ja erosivat 1966. Francisin neljäs avioliitto oli japanilaisen elokuvantekijän Mako Idemitsun kanssa, ja he saivat pojat nimeltä Osamu (1966) ja Shingo (1969). Francisin viides vaimo oli englantilainen taidemaalari Margaret Francis, jonka hän tapasi Japanissa vuonna 1983 ja nai Šinto-seremoniassa. He saivat pojan nimeltä Augustus vuonna 1986.


title: Sam Francis

text: Francisilla diagnosoitiin eturauhassyöpä vuonna 1987 ja hän kuoli tautiin vuonna 1994 71-vuotiaana. Hänen kuolemansa jälkeen käytiin pitkä oikeustaistelu perinnönjaosta.


title: Hankavesi

text: Hankavesi on Suomessa käytetty vesistön nimitys.


title: Le Faou

text: Le Faou [lə fʊ] (bretoniksi "Ar Faou") on kunta Ranskan Bretagnen alueella Finistèren departementissa. Kunnan asukasluku vuonna 2014 oli 251. Kunta kuuluu departementissaan Pont-de-Buis-lès-Quimerchin kantoniin Châteaulinin arrondissementissa.


title: Le Faou

text: Le Faou on yksi lähes 50 kunnasta, jotka muodostavat alueellisen luonnonpuiston nimeltä Parc naturel régional d'Armorique.


title: Le Faou

text: Le Faou oli aiemmin kauneimpien ranskalaiskylien järjestön "Les Plus Beaux Villages de France" jäsen, mutta menetti jäsenyytensä vuonna 2014.


title: Kalabalik Brass Band

text: Kalabalik Brass Band on toukokuussa 2017 julkaistu Roni Martinin ja Kalabalik Brass Band-yhtyeen ensimmäinen yhteinen levytys. Yhtye syntyi Compañía Kaari & Roni Martinin viimeisimmissä teoksissa esiintyneiden taiteilijoiden rinnakkaisena projektina.


title: Kalabalik Brass Band

text: Levyllä esiintyvä kokoonpano on poikkeuksellinen, koska Erno Haukkalan bassokuviot on soitettu sousafonilla. Roni Martin on sanoittanut ja säveltänyt levyn kaikki kappaleet, poikkeuksena Museot, jossa on Pentti Saarikosken sanat. Levynkansitekstien mukaan levy äänitettiin kahdeksan päivän aikana elo-lokakuussa 2016.


title: Kalabalik Brass Band

text: Compañía Kaari & Roni Martinin nettisivuilla kerrotaan levyn olevan "oodi Helsingille".


title: Saint-Suliac

text: Saint-Suliac ([sɛ̃.syl.jak], bretoniksi "Sant-Suliav") on kunta Ranskan Bretagnen alueella Ille-et-Vilainen departementissa. Kunnan asukasluku vuonna 2014 oli 942. Kunta kuuluu departementissaan Dol-de-Bretagnen kantoniin Saint-Malon arrondissementissa.


title: Saint-Suliac

text: Rance-joen suistossa sijaitseva Saint-Suliac on kauneimpien ranskalaiskylien järjestön "Les Plus Beaux Villages de France" jäsen.


title: Roberto Omegna

text: Roberto Omegna (28. maaliskuuta 1876 Torino – 19. marraskuuta 1948 Torino) oli italialainen elokuvaaja ja dokumenttielokuvien tekijä.


title: Roberto Omegna

text: Omegna aloitti uutiselokuvien kuvaajana vuonna 1904. Hän osallistui Ambrosio Filmin perustamiseen ja työskenteli sen teknisen osaston päällikkönä ja toisinaan ohjaajana. Omegna teki kuvausmatkoja Afrikkaan ja Intiaan ja sai Torinon maailmannäyttelyssä vuonna 1911 ensimmäisen palkinnon elokuvastaan "Perhosten synty". Vuosina 1926–1942 Omegna työskenteli Luce-instituutin tieteellisen osaston johtajana. Häntä pidetään italialaisen opetus- ja dokumenttielokuvan edelläkävijänä.


title: Aneriojärven kyläasutus

text: Aneriojärven kyläasutus Suomusjärvellä ja Kiikalassa Salossa Varsinais-Suomessa on yksi Museoviraston vuonna 2009 määrittelemistä Suomen valtakunnallisesti merkittävistä rakennetuista kulttuuriympäristöistä.


title: Aneriojärven kyläasutus

text: Aneriojärven kyläasutus muodostuu Kiskonjoen–Perniönjoen vesistöön kuuluvan Suomusjärven Aneriojärven rantakylien Suomusjärven Laperlan ja Häntälän sekä Aneriojärveen pohjoisesta laskevan Varesjoen varrella sijaitsevan Kiikalan Yltäkylän vanhimmasta asutuksesta. Sen piirissä kyläasutuksen rakenne on Varsinais-Suomelle tyypillisesti säilynyt tiivinä huolimatta iso- ja uusjaoista ja antaa hyvän käsityksen 1800- ja 1900-lukujen talonpoikaisesta rakentamisesta vauraalla maanviljelysalueella.


title: Aneriojärven kyläasutus

text: Aneriojärven luona seututien 110 varressa on Aneriojärven luontoa ja sen rantakylien kulttuuriympäristöä esittelevä luonto-kulttuuripolku lähellä Kitulan taajamaa.


title: Shawn Hook

text: Shawn Hook, oikealta nimeltään Shawn Hlookoff, (s. 5. syyskuuta 1984) on kanadalainen laulaja, tuottaja ja lauluntekijä. Hän on julkaissut tähän mennessä yhteensä kolme albumia sekä yhden EP:n.


title: Building On Tradition

text: Building On Tradition on Andy McCoyn toinen sooloalbumi, joka on julkaistu vuonna 1995.Kaikki kappaleet säveltänyt Andy McCoy, ellei toisin mainittu.


title: John Rupert Firth

text: John Rupert Firth (usein J. R. Firth; 1890–1960) oli englantilainen kielitieteilijä ja foneetikko. Hän oli eräs alan merkittävimmistä henkilöistä, koska hän laajensi Yhdistyneessä kuningaskunnassa kielitieteen alaa historiallis-vertailevaa kielitiedettä ja fonetiikkaa huomattavasti laajemmaksi tieteenalaksi. Firthillä oli merkittävä rooli kielitieteen eri haarojen kasvattamisessa niihin mittoihin, joissa ne nykyisin ovat. Firth työskenteli aluksi Pakistanissa Punjabin yliopiston englannin kielen professorina vuosina 1919–1928. Myöhemmin hän palasi Lontooseen, jossa hän toimi vuosina 1944–1956 yleisen kielitieteen professorina ennen eläkkeelle jäämistään. Lontoossa hän osallistui vuonna 1948 kielitieteellisen Lingua-julkaisun ensimmäisen numeron kirjoittamiseen. Julkaisu oli eräs ensimmäisistä kielitieteellisistä julkaisuista toisen maailmansodan jälkeen.


title: Faucogney-et-la-Mer

text: Faucogney-et-la-Mer on kunta itäisessä Ranskassa Haute-Saônen departementissa Bourgogne-Franche-Comtén alueella.


title: Faucogney-et-la-Mer

text: Faucogney-et-la-Mer oli viimeinen kylä joka antautui, kun Ludvig XIV valloitti Franche-Comtén vuonna 1674. Saint-Martinin kirkon paikalla on ollut kirkko jo 400-luvulta lähtien. Kirkosta on näkymät Breuchinjoen laaksoon.


title: Île-de-Sein

text: Île de Sein (bretoniksi "Enez-Sun") on saari Ranskan länsiosassa Bretagnen rannikolla Cap Sizun -niemen kärjessä, ja samalla kunta Bretagnen hallintoalueella Finistèren departementissa. Kunnan asukasluku vuonna 2014 oli 216. Pinta-alaltaan kunta on 0,58 neliökilometriä.


title: Île-de-Sein

text: Atlantin valtameren Iroisemeressä sijaitseva puuton ja karu Île de Sein on aiemmin ollut kauneimpien ranskalaiskylien järjestön "Les Plus Beaux Villages de France" jäsen. Saarella on muun muassa kaksi menhiriä eli obeliskimaista megaliittikiveä.


title: Tanelinranta

text: Tanelinranta on kaupunginosa Seinäjoella ja osa Hyllykallion suuraluetta. Se sijaitsee noin viiden kilometrin päässä kaupungin keskustasta itään päin. Alueen rakennuskanta koostuu rivi- ja omakotitaloista.


title: Tanelinranta

text: Tanelinrannan palveluita ovat S-market, pikaruoka-kahvila Tanelin Tupa, päiväkoti ja koulu. Alueella sijaitsee myös suosittu uimaranta.


title: Christa Czekay

text: Christa Drust (ent. Czekay, o.s. Elster, 20. maaliskuuta 1944 – 14. kesäkuuta 2017) oli länsisaksalainen pikajuoksija.


title: Christa Czekay

text: Czekay saavutti 4×400 metrin viestijuoksussa EM-pronssia Ateenassa 1969 ja sisäratojen EM-hopeaa Sofiassa 1971. Hän kuoli 73-vuotiaana 14. kesäkuuta 2017.


title: Locronan

text: Locronan [lɔkʁɔnɑ̃] (bretoniksi Lokorn) on kunta Bretagnen hallintoalueella Finistèren departementissa. Kunnan asukasluku vuonna 2014 oli 819. Pinta-alaltaan kunta on 8,08 neliökilometriä.


title: Locronan

text: Kunnan nimi viittaa 500-luvulla vaikuttaneeseen irlantilaiseen pyhiinvaeltajaan Ronaniin, joka asettui alueelle levittämään kristinuskoa ja jota pidetään Locronanin kylän perustajana. Hänet on julistettu katolisen kirkon pyhimykseksi.


title: Locronan

text: Locronan on kauneimpien ranskalaiskylien järjestön "Les Plus Beaux Villages de France" jäsen.


title: It’s All Tears (Drown in This Love)

text: It’s All Tears (Drown in This Love) on HIMin single, joka julkaistiin vuonna 1999 levymerkillä Sony BMG.


title: It’s All Tears (Drown in This Love)

text: Kaikki kappaleet säveltänyt, sekä sanoittanut Ville Valo.


title: Emakoiden häkittäminen

text: Emakoiden häkittäminen on sikateollisuudessa sikaloissa käytetty tapa pitää emakkoja ilman lajitovereita pienessä häkissä, joka estää liikkumisen melkein kokonaan. Emakkoja pidetään häkissä kahta tarkoitusta varten. Siemennys- eli tiineytyshäkissä siementäminen onnistuu helpommin ja emakot tulevat raskaaksi varmemmin. Porsaiden synnyttyä emakko laitetaan porsitus- eli emakkohäkkiin, jotta ahdistunut tai vihainen emo ei kykene tallomaan porsaitaan sorkillaan vammoille tai kuoliaiksi.


title: Emakoiden häkittäminen

text: Häkit on tehty metalliputkista ja ne ovat suurin piirtein sian itsensä kokoisia. Sika ei pääse liikkumaan muutoin kuin askeleen eteen ja taakse.


title: Emakoiden häkittäminen

text: Suurin osa sikatiloista Suomessa pitää emakkoja liikkumista rajoittavassa häkissä ilman lajitovereita. Emakko viettää lähes puolet elämästään (44 %) tiineytys- ja porsitushäkeissä.


title: Emakoiden häkittäminen

text: Siemennettävät emakot pidetään häkeissä, jotka estävät emakkoa kääntymästä ja liikkumista, koska tiineytys onnistuu siten paremmin. Emakkoa pidetään häkissä siitä lähtien, kun se on erotettu mahdollisista edellisistä porsaistaan siihen asti, että seuraava raskaus varmistuu. Tiineyden varmistuminen kestää yleensä raskauden ensimmäisen kuukauden ajan. Sen jälkeen emakot siirretään häkistä ryhmäkarsinaan tai pihattoon.


title: Emakoiden häkittäminen

text: Häkin käyttöä perustellaan myös sillä, että se suojaa arkoja emakkoja muilta sioilta. Emakkojen käsittely on häkeissä helpompaa kuin ryhmässä.


title: Emakoiden häkittäminen

text: Porsitushäkin tarkoitus on suojella häkin ulkopuolelle laitettavia porsaita, jottei ahdistunut tai vihainen emo ei pysty tallomaan niitä terävillä sorkillaan vammoille tai kuoliaiksi. Emakon rauhattomuutta aiheuttavat muun muassa veden jakeluongelmat, vedinvauriot ja muut kipeät haavat, ylisuuri pahnue tai pelko hoitajaa kohtaan. Emo ei välttämättä havaitse vastasyntynyttä porsasta, jos se on kylmettynyt ja imee nisää vaisusti.


title: Emakoiden häkittäminen

text: Porsitushäkeissä porsaita kuolee synnytyksessä vähemmän kuin alle viiden neliön karsinoissa. Yli viiden neliön karsinassa tilanne alkaa tasaantua ja yli 7,5 neliön karsinassa porsaita kuolee synnytyksessä vähemmän kuin porsitushäkissä. Karsinakoon lisäksi porsaiden eloonjäämiseen vaikuttaa myös karsinan muoto, sillä porsiminen onnistuu parhaiten, kun emakolla on hyvin tilaa kääntyä ympäri.


title: Emakoiden häkittäminen

text: Emakot suljetaan häkkeihin viikkoa tai muutamaa päivää ennen arvioitua porsimista. Porsaiden synnyttyä osa emakoista erotetaan niistä ja siirretään heti ryhmäkarsinaan, osaa pidetään häkissä imettämässä porsaita 4−5 viikkoa.


title: Emakoiden häkittäminen

text: Porsitushäkki on tilavampi, kuin siemennyshäkki. Isoimmilla emakoilla painuu kuitenkin kyljellään maatessa toisella puolella selkä ja toisella puolen nisät kaltereihin.


title: Emakoiden häkittäminen

text: Emakko on raskaana vajaa neljä kuukautta, joten se elää häkkien ulkopuolella noin 2,5 kuukautta ja häkissä saman verran, eli sitä pidetään häkissä noin puolet viiden kuukauden tuotantokierrosta. Emakko voidaan pitää häkissä pidempäänkin, jos se ei tiinehdy ensimmäisellä siemennyskerralla.


title: Emakoiden häkittäminen

text: Häkki rajoittaa voimakkaasti emakoiden mahdollisuuksia toteuttaa luontaisia käyttäytymistarpeitaan. Kuivikkeiden ja virikkeiden käyttö häkeissä on hankalaa. Jos niitä ei käytetä, sian lajityypillinen tarve tonkia maata ei täyty. Ahtaat olot ja liikunnan puute voivat vaurioittaa jalkoja ja utareita, aiheuttaa lapahaavaumia sekä lisätä sukuelintulehduksia varsinkin, jos lattiarakenteissa ei ole kunnolla huomioitu lannan ja virtsan poistumista.


title: Emakoiden häkittäminen

text: Sika tarvitsee tilaa sosiaaliseen käyttäytymiseensä.


title: Emakoiden häkittäminen

text: Muutama vuorokausi ennen synnytystä emakoille tulee voimakas hormonaalinen pesänrakennustarve, jonka tyydyttyminen ei ole porsitushäkeissä mahdollista, koska siellä ei pysty liikkumaan tai kääntymään, eikä siellä ole materiaalia, josta rakentaa pesää. Tällöin emakko huolehtii huonommin poikasistaan, koska sen hormonitoiminta ei käynnisty yhtä hyvin, se on stressaantuneempi, synnytys ei suju yhtä hyvin ja porsaita kuolee enemmän synnytyksessä.


title: Emakoiden häkittäminen

text: Suomessa on yleistynyt porsitushäkkien korvaaminen ryhmäkarsinoilla. Mikäli ryhmäkarsinassa on riittävästi tilaa myös ruokintahäkkien ulkopuolella, emakoiden on mahdollista liikkua, säädellä ruumiinsa lämpötilaa paremmin, seurustella keskenään ja väistää ylempiarvoisia emakoita. Riittävän pieni eläinmäärä ja tilan jakaminen esimerkiksi väliseinin auttaa sikoja jakamaan karsinan eri toiminta-alueisiin ja mahdollistaa arkojen eläinten piiloutumisen.


title: Emakoiden häkittäminen

text: Emakoiden ryhmäkarsinassa käytetään kuivikkeita, jolloin emakolla on mahdollisuus tonkia. Emakon syödessä kuiviketta se saa ravinnokseen tarpeeksi kuitua, jolloin se on kylläisenä rauhallisempi.


title: Emakoiden häkittäminen

text: Jotta vapaa porsitus toimii, tarvitaan tilaa, mikä maksaa häkkejä enemmän, jolloin sianlihan hinta on korkeampi.


title: Emakoiden häkittäminen

text: Suomen eläinsuojeluasiamies toivoi vuonna 2015 ripeää puuttumista porsimis- ja tiineytyshäkkeihin ja vaati niiden korvaamista karsinoilla. Sipilän hallitus kuitenkin lakkautti eläinsuojeluasiamiehen viran samana vuonna.


title: Emakoiden häkittäminen

text: Ruotsissa porsitushäkkejä saa lain mukaan käyttää vain ensimmäisiä päiviä porsimisen jälkeen.


title: Emakoiden häkittäminen

text: Suomessa tiineytys- ja porsitushäkit ovat laillisia. Emakoita on laillista pitää tiineytyshäkissä tiineyden neljä ensimmäistä viikkoa. Luomusikaloissa ei saa käyttää porsitushäkkejä.


title: Emakoiden häkittäminen

text: Vuonna 2017 valmisteilla olevan Suomen uuden eläinsuojelulain lakiesityksessä kielletään tiineytyshäkit 15 vuoden siirtymäajalla. Porsitushäkkejä ei olla kieltämässä. Lain on tarkoitus tulla voimaan vuoden 2019 alussa.


title: Harjakangas

text: Harjakangas on Porin Noormarkussa sijaitseva kylä. Se sijaitsee noin kuusi kilometriä Noormarkun keskustan kaakkoispuolella Laviaan ja Palukseen johtavien maanteiden risteyksessä. Asukkaita Harjakankaalla on hieman yli 200.


title: Harjakangas

text: Kylä tunnetaan muun muassa vuoden 1918 sisällissodan aikana käydystä Harjakankaan taistelusta. Harjakankaalla toimii myös vuonna 1976 käyttöönotettu Porin kaupungin tekopohjavesilaitos.


title: Rochefort-en-Terre

text: Rochefort-en-Terre [ʁɔʃfɔʁ ɑ̃ tɛʁ] (bretoniksi Roc'h-an-Argoed) on kunta Bretagnen hallintoalueella Morbihanin departementissa. Kunnan asukasluku vuonna 2014 oli 640. Pinta-alaltaan kunta on 1,22 neliökilometriä.


title: Rochefort-en-Terre

text: Rochefort-en-Terre sijaitsee 35 kilometriä itään Vannesin kaupungista, kallioisella kukkulalla Gueuzonin laakson kupeessa. Se on kauneimpien ranskalaiskylien järjestön "Les Plus Beaux Villages de France" jäsen. Vuonna 2016 kunta voitti televisio-ohjelman yleisöäänestyksessä tittelin ”ranskalaisten suosikkikylänä” ().


title: Kiinan tasavallan presidentti

text: Kiinan tasavallan presidentti on Kiinan tasavallan eli Taiwanin valtiopäämies ja asevoimien ylipäälikkö. Virka perustettiin vuonna 1912, jolloin tasavalta edelleen hallitsi koko Kiinaa. Nykyään tasavalta hallitsee lähinnä Taiwanin saarta.


title: Kiinan tasavallan presidentti

text: Tsai Ing-wen on maan nykyinen presidentti.


title: Marvelous

text:
Marvelous () on japanilainen videopelien kehittäjä ja anime-tuottaja.
Yhtiö on perustettu vuonna nimellä Marvelous Entertainment.


title: Marvelous

text: Yhtiö osti JVC:ltä Victor Interactive Softwaren vuonna 2003 ja nimesi sen uudestaan Marvelous Interactive -yhtiöksi.


title: Marvelous

text: Yhtiö on aiemmin tunnettu myös nimellä Marvelous AQL kun AQ Interactive liittyi yhtiöön vuonna 2011.


title: Marvelous

text: Yhtiöllä on tytäryhtiöitä kuten Xseed Games ja Artland.


title: When Love and Death Embrace

text: When Love and Death Embrace on HIMin single, joka julkaistiin vuonna 1997 levymerkillä Sony BMG.


title: Bruno Saul

text:
Bruno Saul (s. 8. tammikuuta 1932 Narva) oli vuosina 1984–1988 Neuvosto-Viron ministerineuvoston puheenjohtajana. Poliittisen uransa jälkeen Saul on toiminut liikemiehenä ja pankinjohtajana.
Bruno Saul syntyi Narvassa. Hän opiskeli vuosina 1947-1951 Tallinnan teknisessä opistossa ja sen jälkeen vuosina 1951-1956 Leningradin prof. Bontš-Brujevitšille nimetyssä sähkötekniikan instituutissa valmistuen radiotekniikan insinööriksi. Valmistuttuaan Saul palasi takaisin synnyinmaahansa ja työskenteli Neuvosto-Viron Liikenne- ja viestintäministeriössä Tarton ja Harjumaan alueella mm. Laitsen radioaseman päällikkönä vuosina 1956-1960. Sen jälkeen vuosina 1960-1966 Saul toimi pääinsinöörinä. Saul liittyi kommunistipuolueen jäseneksi 28-vuotiaana vuonna 1960. Saulin ura Johannes Käbinin johtamassa Neuvosto-Virossa oli nousujohteinen. Vuosina 1966-1960 Saul toimi Neuvosto-Viron viestinnän apulaisministerinä ja vuosina 1969-1975 viestintäministerinä. Tämä tehtävä nähtiin niin tärkeäksi, että poliittinen koulutus oli tarpeen. Työuransa ohella hän kävi puoluekoulua ja suoritti puoluetutkinnon vuonna 1973. Hän nousi Viron kommunistipuolueen keskuskomitean ehdokasjäseneksi vuonna 1971. Poliittisten opintojen lisäksi Bruno Saul opiskeli Leningradissa taloustieteitä vuosina 1973-1975 Nikolai Voznesenskille nimetyssä taloustieteen instituutissa. Hän suoritti taloustieteen tohtorin tutkinnon vuonna 1975.
Vuosina 1975-1984 hän oli Neuvosto-Viron varapääministerinä. Varapääministeriyskauden lopulla huhtikuusta 1983 tammikuuhun 1984 Saul toimi Viron kommunistisen puolueen keskuskomitean teollisuudesta vastaavan komitean sihteerinä. Tammikuussa 1984 pitkäaikainen Neuvosto-Viron pääministeri eli ministerineuvoston puheenjohtaja Valter Klauson luopui tehtävästään ja seuraajaksi nimitettiin Bruno Saul. Saulia oli pidetty aiemman uransa loppuvaiheessa kansallisesti suuntautuneen puoluejohtajan Johannes Käbinin suojattina, mutta Saulin ura jatkui kuitenkin nousujohteisena vuonna 1978 Neuvosto-Viron puoluejohtoon nimetyn keskusjohtoisuutta ja venäläistämistä tukeneen Karl Vainon aikana.